Pakar Dakwa Orang Muda Di Malaysia Ramai Muflis Kerana Gaya Hidup ‘Biar Papa, Asal Bergaya’

Jumlah orang muda yang diisytiharkan muflis bagi tahun 2018 sehingga September tahun ini direkodkan sebanyak 10,378 oleh Jabatan Insolvensi seperti yang dilaporkan oleh The Star.

Lebih 20% daripada 47,929 orang yang diisytiharkan muflis dalam tempoh tersebut adalah di bawah umur 34 tahun; 10,138 berumur antara 25 dan 34; manakala mereka di bawah 25 tahun membentuk 240 kes muflis.

Prof Madya Dr Aida Idris dari Fakulti Perniagaan dan Ekonomi Universiti Malaya berkata orng muda perlu menguruskan kewangan mereka dengan cekap bagi mengelak muflis. “Ramai belia hari ini mengejar gaya hidup mewah. Mengelakkan pembaziran dan perbelanjaan yang tidak perlu adalah penting,” katanya kepada StarEdu.

Beliau turut memberi amaran bahawa gaya hidup mewah yang sering dipaparkan di media sosial bukanlah suatu perkara yang baik bagi kebanyakan orang. “Tidak kira sama ada anda mampu membelinya, menjalani gaya hidup hedonistik adalah merosakkan,” dia memberi amaran.

Akta Insolvensi 1967 telah dipinda pada 2020, untuk menaikkan ambang muflis daripada RM50,000 kepada RM100,000. Ini adalah kali kedua ambang kebankrapan dinaikkan dalam tempoh beberapa tahun, selepas ia dinaikkan daripada RM30,000 kepada RM50,000 pada 2017.

Menurut Jabatan Insolvensi, seseorang hanya boleh diisytiharkan muflis melalui perintah mahkamah. Pemiutang boleh memfailkan tindakan muflis terhadap penghutang jika hutang berjumlah RM100,000.


Pakar Dakwa Temui Lokasi Nahas MH370, Mohon Pencarian Dimulakan Segera

Pakar penerbangan mendakwa mereka akhirnya telah menemui lokasi nahas MH370, yang hilang pada bulan Mac 2014 bersama-sama dengan 239 penumpang di dalamnya.

Walaupun usaha pencarian telah berjalan selama empat tahun dan menelan kos sebanyak $ 200 juta (RM831 juta) merangkumi lebih dari 120,000 meter persegi, bangkai kapal terbang Malaysia Airlines tidak pernah ditemui dan telah mencetuskan misteri dikalangan pakar.

Seperti yang dilaporkan oleh DailyMail, pakar percaya Boeing 777 terjunam ke Lautan Hindi, berhampiran koordinat S34.2342 dan E93.7875 – yang terletak kira-kira 2.070 kilometer di luar pantai Perth di Australia Barat.

Jurutera Victor Ianello dan pasukannya, yang berpusat di Amerika Syarikat, minggu ini mengatakan ‘ada kemungkinan’ bangkai pesawat berada dalam jarak 100 batu nautika dari koordinat tersebut, menurut AirLive.

Ianello, yang membantu pegawai Australia dalam pencarian, percaya pesawat itu terbang sejauh 4.340 kilometer melewati Indonesia sebelum terhempas.

Seorang lagi pakar penerbangan, Byron Bailey, juga seorang bekas juruterbang, mendakwa operasi carian dilakukan di lokasi yang salah dan mereka sepatutnya memfokuskan kawasan selatan Lautan Hindi.

Jelasnya, kawasan carian dilakukan pada lingkungan 30 kilometer dari lokasi sebenar bangkai pesawat tersebut dipercayai berada.

“Jika jangkaan saya salah, pesawat itu mungkin dirampas oleh makhluk asing atau ditempatkan di hangar di suatu tempat di Kazakhstan. Saya sanggup pertaruhkan segalanya sebagai jaminan untuk maklumat itu kerana saya tahu di mana ia berada,” katanya.

Untuk rekod, kehilangan MH370 masih menjadi misteri dan sebelum ini pelbagai spekulasi telah direkodkan namun sehingga kini pesawat itu masih belum ditemui.

Terdahulu, bekas PM Australia dedah kerajaan Malaysia ‘tahu’ MH370 adalah jenayah bunuh diri. Klik pautan di bawah untuk membaca.

Bekas PM Australia Dedah Kerajaan Malaysia ‘Tahu’ MH370 Adalah Jenayah Bunuh Diri

Misi Pencarian MH370 Bakal Diteruskan Semula Pada Tahun Ini

Into Thin Air, Kisah Berdasarkan Misteri Kehilangan MH370 Sah Bakal Difilemkan


Pakar Dakwa Vaksin Sinovac Dengan Dos Penggalak Pfizer Kurang Berkesan Melawan Omicron

Sejak tahun 2019, wabak pandemik COVID-19 telah melanda seluruh dunia dan kini boleh dikatakan semua individu telah mendapatkan vaksin serta dos penggalak selepas munculnya varian baru.

Terbaharu, kajian yang dilakukan sekumpulan penyelidik dari Universiti Yale, Kementerian Kesihatan Republik Dominican serta beberapa institusi lain mendapati suntikan dua dos vaksin COVID-19 jenis Sinovac diikuti dos penggalak Pfizer-BioNTech menunjukkan tindak balas imun yang rendah melawan Omicron berbanding varian lain.

Malah, suntikan dua dos Sinovac diikuti suntikan dos penggalak Pfizer-BioNTech hanya menghasilkan antibodi serupa dengan dua dos vaksin jenis Messenger Asid Ribonukleik atau mRNA. Salah seorang daripada penyelidik, Akiko Iwasaki mengatakan bahawa penerima vaksin CoronaVac mungkin memerlukan dua lagi suntikan dos penggalak bagi mencapai tahap perlindungan melawan Omicron.

In terms of public health, CoronaVac 2x is insufficient to neutralize Omicron. Even with CoronaVac 2x plus Pfizer booster, NAb is only 1.4x higher than 2x mRNA alone. Thus, CoronaVac recipients may need 2 additional booster doses to reach levels needed against Omicron. (10/) pic.twitter.com/fkTy9aL6eh

— Prof. Akiko Iwasaki (@VirusesImmunity) December 30, 2021

Data kajian tersebut didapati menerusi analisis yang dilakukan ke atas sampel daripada 101 peserta di Republik Dominican dimana dua dos vaksin Sinovac itu tidak menunjukkan sebarang peneutralan yang dapat dikesan terhadap Omicron.

Bukan itu sahaja, kajian dari Hong Kong minggu lalu menunjukkan tiga dos vaksin Sinovac tidak menghasilkan antibodi yang mencukupi untuk melawan Omicron dan memerlukan dos penggalak Pfizer-BioNTech bagi mencapai tahap perlindungan diperlukan.

Sementara itu, Omicron kini mengganas di Amerika Syarikat. Klik pautan di bawah untuk ketahui lanjut.

Omicron Mengganas, Amerika Syarikat Catat Angka COVID-19 Tertinggi Harian Dengan 525,763 Kes

Kita Mungkin Perlu Ambil Dos Keempat Vaksin COVID-19, Kata CEO Pfizer


Pakar Jangka 2023 Bakal Jadi Tahun Terpanas Dunia, Beberapa Kawasan Akan Kering Dan Penyakit Mudah Merebak

Pakar Pejabat Meteorologi British menganggarkan bahawa suhu Bumi akan meningkat tahun depan sehingga bakal menjadi tahun terpanas pernah direkodkan, BBC.

Mereka meramalkan kenaikan suhu akan meningkat sekurang-kurangnya satu darjah Celsius melebihi purata.

Mereka juga menyatakan kesan pemanasan global daripada perubahan iklim yang disebabkan oleh manusia telah menyebabkan peningkatan suhu global.

Sementara itu negara-negara di seluruh dunia telah berjanji untuk mengurangkan pelepasan bagi mengekalkan peningkatan suhu di bawah 1.5 darjah Celsius bagi mengelakkan kesan terburuk perubahan iklim.

Pada 2022 rekod suhu terpanas dipecahkan di pelbagai bahagian dunia termasuk di England yang direkodkan melebihi 40 darjah Celsius.

Kebakaran hutan yang teruk melanda bahagian Eropah dan Australia dikaitkan dengan cuaca panas. Sementara itu, cuaca di Pakistan dan India sangat panas kerana suhu mencecah 51 darjah Celsius.

Dalam satu siri kajian, saintis telah membuat kesimpulan bahawa peningkatan suhu ini berkemungkinan disebabkan oleh perubahan iklim.

Peningkatan suhu dijangka memberi kesan buruk kepada manusia dan alam semula jadi, termasuk kemarau dan penyakit yang kerap disebabkan oleh cuaca panas.


Pakar Jangka Gelombang Ketiga COVID-19 Di Malaysia Berlarutan Hingga Tahun Depan

Sejak diserang dengan wabak COVID-19 awal tahun ini, Malaysia telah menghadapi gelombang pertama dan kedua. Kali ini, gelombang ketiga pula yang menjengah negara.

Untuk rekod, sejak COVID-19 mula memasuki negara, Malaysia telah mencatatkan lebih 20,000 kes positif COVID-19 dengan lebih 180 kematian. Manakala lebih 13,000 kes positif COVID-19 telah berjaya sembuh.

Terbaharu, pakar menjangkakan gelombang ketiga yang menyerang negara dijangka berlarutan hingga awal tahun depan, ia seiring dengan peningkatan kes jangkitan virus di seluruh dunia, lapor Berita Harian.

Berbeza dengan gelombang pertama dan kedua, pola jangkitan COVID-19 di peringkat antarabangsa mempamerkan tempoh ia mencapai tahap puncak yang semakin lama.

Justeru, pakar perubatan kesihatan awam, Dr Ahmad Zaid Fattah Azman berkata peningkatan mendadak bilangan kes jangkitan baharu dijangkakan akan terus berlarutan bagi suatu tempoh agak lama.

Tambahnya lagi, usaha untuk melandaikan lengkuk COVID-19 menjelang awal tahun depan bergantung kepada beberapa faktor, antaranya adalah tahap kesedian vaksin – adakah mampu dihasilkan pada akhir tahun ini atau sebaliknya.

“Trend jangkitan kekal meningkat dan jika keadaan seperti ini berlarutan selama dua minggu lagi, sistem perkhidmatan hospital kita akan lumpuh,” katanya kepada Berita Harian.

Selain itu, orang ramai juga dinasihatkan untuk mematuhi SOP yang telah ditetapkan jika mahu memutuskan rantaian COVID-19. Orang ramai diminta untuk mengamalkan gaya hidup berpandukan norma baharu sehingga akhir tahun depan atau 2022.

“Mungkin kita sebelum ini, tidak pernah mengalami pandemik bagi suatu jangka masa yang lama. Keadaan ini sekali gus mungkin mengakibatkan orang ramai fatigue (penat) untuk mengamalkan SOP.

“Pemimpin juga perlu memainkan peranan untuk memberi penerangan kepada rakyat bahawa kita tak boleh jangka pandemik ini akan berakhir dalam tempoh terdekat,” katanya.

Bagi pakar epidemiologi, Prof Madya Dr Mohd Rohaizat Hassan turut menyuarakan pandangan sama selain menjelaskan trend penurunan kes baharu dijangka tidak berlaku dalam tempoh terdekat.

Katanya, berikutan penularan COVID-19 gelombang ketiga dalam kalangan masyarakat menjangkau skop yang lebih luas, berbanding sebelum ini. Jadi ia menjadi agak sukar untuk dibendung.

“Trend penularan pada gelombang pertama dan kedua agak berbeza kerana jangkitan ketika itu dalam kluster yang sedikit, justeru lebih cepat dan mudah untuk diatasi, berbanding keadaan semasa,” katanya kepada Berita Harian.

Bagi Ketua Pengarah Kesihatan, Tan Sri Dr Noor Hisham Abdullah, berkata pihaknya yakin gelombang ketiga COVID-19 dapat dibendung daripada berlarutan hingga awal tahun depan seperti jangkaan pakar kesihatan.

Namun menegaskan bahawa semua pihak perlu memberi kerjasama dengan mematuhi prosedur operasi standard (SOP) untuk mengekang penularan wabak itu.

Jangkaan ini bersandarkan kepada keupayaan negara sebelum ini yang pernah melandaikan lengkuk jangkitan ketika gelombang kedua berlaku pada awal tahun ini.

Untuk bacaan lanjut, klik pautan di bawah.

Saintis Dakwa Kumpulan Darah O Lebih Selamat, Kurang Risiko Dijangkiti COVID-19

Pakar Jangka Kes Harian COVID-19 Di Selangor Perlukan 4-6 Minggu Untuk Turun


10 Tanda Anda Seorang Hipster Tanpa Anda Sedari

Hipster adalah golongan manusia yang sukakan pakaian, muzik, makanan dan aktiviti yang di luar kebiasaan masyarakat. Bak kata orang putih, di luar konteks social mainstream. Ini bermakna jika anda seorang hipster, anda mesti membenci atau menentang arus perdana masa kini yang diikuti masyarakat.

Tonton: Majlis Perkahwinan Indie Di Malaysia

Perkataan ‘hipster’ ini berasal dari perkataan ‘hepcat’ yang pernah digunakan pada tahun 1940an yang menggambarkan orang putih kelas pertengahan yang bergaya seperti pemuzik orang kulit hitam. ‘Hepcat’ bermaksud seseorang yang bergaya atau suka berfesyen terutama di kalangan mereka yang meminati muzik jazz dan muzik popular. Kemudian, perkataan itu berevolusi menjadi ‘hipster’ yang mula digunakan pada tahun 1990an dan menonjol pada tahun 2010an. Gaya hipster juga berevolusi dari tahun ke tahun.

Majoriti mengakui ramai orang yang berpersonaliti hipster tidak akan mengakui dirinya hipster. Ini kerana mereka hanya mahu kelihatan unik dan mempunyai identiti sendiri dengan mendokong falsafah-falsafah yang di luar kebiasaan masyarakat.

Manakala, hal-hal yang diperkatakan sebagai hipster pada hari ini ada berkemungkinan tidak akan selamanya menjadi hipster thingy kerana perkataan itu akan gugur sesudah ia diterima pakai oleh majoriti masyarakat. Ikut trend terbaru sebelum ia menjadi mainstream adalah hipster?

Apa itu hipster dan ciri-ciri seorang hipster?

Secara amnya, hipster tidak mahu berada di dalam kehidupan majoriti masyarakat. Mereka tidak mahu melakukan perkara yang sama sepertimana dilakukan oleh majoriti masyarakat. Mereka tidak mahu dipaksa berfikir seperti majoriti masyarakat kerana mereka mempercayai daya pemikiran mereka bersifat intelektual dan luarbiasa. Hipster juga mempunyai sifat berani menterjemahkan perbezaan diri mereka dengan tidak melakukan norma-norma yang diamalkan oleh majoriti masyarakat.

Namun, definisi hipster dan ciri-ciri hipster masih samar-samar. Hipster itu boleh jadi apa sahaja asalkan ia ada elemen cool. Benarkah?

1. Lebih memilih mengayuh basikal atau berjalan kaki atau menaiki bas berbanding memandu kereta.

2. Suka baca label barang dan teruja dengan label pensijilan organik atau produk yang mempunyai bahan semulajadi.

3. Tak kisah kalori tetapi kisah berapa banyak aktiviti work out dibuat dalam setahun. Aktiviti itu mestilah yang mencabar, dan mengaktifkan adrenalin seperti memanjat dan berkayak.

4. Temujanji dibuat melalui teks sahaja. Suka romantik, dating cara orang lama, bersantai dan membuat sesuatu yang mengujakan (lihat poin 3).

5. Suka minum kopi. Jika minum teh, pilih teh pu-erh/teh hijau. Dan suka smoothies. Bekas minuman unik.

6. Instagram jadi pilihan utama hipster. Mudah muatnaik gambar ke semua laman sosial yang lain dengan hanya satu klik sahaja di Instagram. Caption pula bertentangan dengan gambar yang dimuatnaik. Apakah?

7. Suka membeli di kedai vintage atau kedai barangan terpakai. Harga murah tetapi berbaloi dan kelihatan unik.

Baca: Adakah Ini Ragam Anda Ketika Membeli-Belah?

8. Menyelamatkan binatang liar, mengamalkan diet pemakanan minoriti (contoh: vegan/vegetarian) dan suka menyumbang kepada pembangunan masyarakat.

9. Dekorasi tempat tinggal memaparkan barangan yang jarang-jarang dilihat atau unik. Dinding juga dipenuhi bingkai gambar dan ada perabot buatan tangan.

10. Tidak mengaku diri anda seorang hipster. Malah, anda sedang menafikan diri anda seorang hipster selepas membaca ini semua.

Anda boleh klik Share dan tag nama kawan-kawan yang anda rasa mereka adalah hipster (tapi tak mengaku!).

LIKE dan FOLLOW Vocket di Facebook serta Instagram


‘Abang Kopiah Hitam’ Dikecam Cuba Cetus Pergaduhan Selepas Gagal Potong Barisan

Walaupun kita mematuhi undang-undang semasa di atas jalan raya, pasti ada pengguna lain yang tidak bertanggungjawab cuba mengambil kesempatan apabila berpeluang untuk melanggar peraturan

Baru-baru ini tular satu rakaman video dashcam seorang pemandu Proton Perdana menunjukkan lagak ‘samseng jalanan’ apabila gagal memotong barisan di jalan satu lorong sekitar kawasan Setia Taipan.

Dah la potong que dekat trafic light, lepas tu block kereta sesuka hati ajak bergaduh.

Lokasi : Setia Alam pic.twitter.com/391mP0RQKh

— VICENZO LORENZO MEOOOW (@vicenzolorenzo) January 24, 2022

Oleh kerana rasa tidak berpuas hati, pemandu Proton Perdana itu mengejar dan memintas laluan semasa kenderaan pemilik dashcam memberhentikan kenderaan di kawasan perumahan untuk menghantar rakannya pulang.

Dalam rakaman video yang tular itu, pemandu Proton Perdana itu tidak memakai pelitup muka dan berjalan lagak samseng menghampiri kenderaan pemilik dashcam untuk cuba mencetuskan pergaduhan.

Bagaimanapun, lelaki itu melarikan diri meninggalkan tempat kejadian setelah mendapati pemilik dashcam mahu ke balai polis untuk menunjukkan bukti kesalahan pemandu Proton Perdana tersebut yang dirakam dengan kamera hadapan dan belakang keretanya.

Hambik ko RM8150 saman.. nak g mana? pic.twitter.com/rjRUTon0yy

Netizen mengutuk tindakan lagak samseng jalanan pemandu Proton Perdana itu dan hasil semakan saman jalan raya mendapati kenderaan tersebut mempunyai 38 saman yang bernilai RM8,150.

Orang ramai meminta agar pihak berkuasa dapat mengesan pemandu Proton Perdana tersebut dan memberikan hukuman yang tegas atas beberapa kesalahan yang dibuatnya serentak pada waktu yang sama.

Antara kesalahan yang dikesan dalam rakaman video tersebut — memotong barisan, cuba memotong guna lorong kiri, membuat provokasi, cuba mencetuskan pergaduhan, tidak memakai pelitup muka, nombor plat fancy dan tidak membayar saman bernilai ribuan ringgit.

*Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Seorang lelaki mengamuk mendakwa pengawal keselamatan melengah-lengahkan untuk membuka ‘clamp’ pada kenderaannya. Baca lebih lanjut melalui pautan di bawah.

Tindakan Lelaki Ini Mengamuk Kereta Kena ‘Clamp’ Undang Pertikaian Netizen

Tendang Gelandangan Sampai Terduduk, Tindakan Lelaki Ini Undang Perhatian Netizen


Pakar Jangka Harga Ayam Akan Naik, Bakal Semahal Daging Lembu

Pakar menjangkakan bahawa harga ayam akan melambung tinggi dan bakal menjadi mahal seperti daging lembu.

Kesan ini diburukkan dengan perang berterusan antara Rusia dan Ukraine, di mana kedua-dua negara ini adalah pengeksport terbesar kepada barang asas yang menjadi makanan utama ayam.

Steve Murrells, ketua eksekutif kumpulan Co-op dan bekas pengurus kanan di Tesco dan Sainsbury’s, memberi amaran bahawa harga ayam murah bakal berakhir.

Dia memberitahu forum pengarah The Retail & eCommerce, seperti yang dilaporkan oleh Sunday Times, “Ayam boleh menjadi semahal daging lembu. Industri ayam mempunyai cabaran tertentu kerana kos makanan.

“Majoriti lembu yang diternak di negara ini diberi makan rumput dan tidak perlu mempunyai makanan yang tinggi.

“Ayam, yang harganya sangat murah dan berbaloi, meningkat lebih cepat daripada mana-mana protein lain.”

Dr Benjamin Coles, seorang ahli geografi ekonomi di Universiti Leicester, juga memberitahu Times, “Adakah ayam menjadi lebih mahal daripada daging lembu? Saya tidak fikir itu satu spekulasi yang buruk.

“Kami mengimport banyak daging lembu di mana terdapat ada kos pengangkutan di situ. Tetapi saya boleh katakan bahawa rantaian bekalan untuk ayam adalah besar dan rumit, dan ia bergantung kepada banyak faktor – makanan ayam termasuk kacang soya, yang diimport, tenaga dan kos pengangkutan.”

Bengang harga barang terus naik, Adun Perak bawa ayam mentah masuk sidang Dun. Rujuk pautan di bawah untuk membaca.

Bengang Harga Barang Terus Naik, Adun Perak Bawa Ayam Segar Masuk Sidang DUN


Pakar Jangka Kes Harian COVID-19 Di Selangor Perlukan 4-6 Minggu Untuk Turun

Pakar kesihatan percaya Selangor memerlukan masa empat hingga enam minggu untuk menunjukkan penurun kes harian COVID-19. Namun ia hanya boleh dilakukan jika semua orang mematuhi prosedure operasi standard (SOP) yang telah ditetapkan oleh kerajaan.

Bercakap kepada New Straits Times, Ahli Epidemiologi Datuk Dr Awang Bulgiba Awang Mahmud mengatakan bahawa agak sukar untuk meramalkan berapa lama Perintah Kawalan Pergerakan Bersyarat (PKPB) perlu dilaksanakan sebelum penurunan kes dapat dilihat.

Dr Awang Bulgiba juga berpendapat bahawa PKPB yang dijalankan selama dua minggu bagi mengesan dan menguji mereka yang pulang dari Sabah seperti sudah terlambat kerana kesan kerosakannya sudah tidak dapat dielak.

“Kira-kira 400 diuji positif, dan 60% dari mereka kembali ke semenanjung sebelum 27 September. Segmen ini mungkin tidak simptomatik dan mungkin telah menyebar kepada orang lain tanpa disedari.” Datuk Dr Awang Bulgiba Awang Mahmud kepada NST.

Walaupun begitu, dia yakin bahawa Malaysia tidak akan mencapai jumlah kes harian sebanyak 4,500 pada akhir Oktober ini, seperti yang disarankan oleh Kementerian Kesihatan.

Dr Awang Bulgiba menjelaskan bahawa dua minggu akan datang adalah masa yang sangat penting, sambil menambah bahawa jika keadaan di Sabah bertambah baik, maka kita tidak akan mencapai angka 4,500.

Dia menyatakan bahawa masalahnya bukanlah SOP atau pelaksanaan PKPB, tetapi pematuhan, “Sekiranya semua orang mematuhi SOP, maka PKPB akan berfungsi dengan baik,” katanya kepada NST.

Untuk rekod, Malaysia telah mencatatkan lebih 17,000 kes dengan 167 kematian. Sejak COVID-19 menyerang negara, lebih 11,000 orang telah pulih dari wabak yang membunuh 1 juta orang di seluruh dunia.

Untuk bacaan lanjut, klik pautan di bawah.

PKPB Bakal Dilaksanakan Di Seluruh Selangor, Kuala Lumpur Dan Putrajaya Mulai 14 Oktober


Pakar Jelaskan Kenapa Reka Bentuk ‘Steering’ Seperti Ini Bahaya Untuk Kereta Kegunaan Harian

Terdahulu tular di media sosial apabila seorang pengguna memuat naik alat kemudi kereta Myvi yang sudah ‘dibikin’ menjadi seakan-akan alat kemudi kereta lumba.

Hantaran yang turut dilaporkan oleh pihak The Vocket telah mencetuskan perdebatan di antara netizen di media sosial dengan sebahagiannya mempersoalkan tahap keselamatan alat kemudi kereta tersebut.

Melalui satu hantaran lain, Aid Fawzal, seorang Doktor Falsafah dalam bidang Automotif dan Sistem Penyejukan Sukan Permotoran tampil menjelaskan kepada orang ramai kenapa alat kemudi kereta jenis ini perlu dielak daripada digunakan.

Saya terima gambar alat kemudi kereta Myvi yang sudah dipotong dan ditanyakan pendapat, “Adakah rupa bentuk alat kemudi kereta separuh sebegini bahaya?”

Pertama sekali, “beauty is in the eye of the beholder“. Maksudnya kecantikan itu, berbeza-beza bergantung kepada siapa yang melihatnya.

Dan bila sesuatu itu dicipta atas sudut kecantikan, ia meletakkan keutamaan terhadap seni. Cantik rupabentuk sama dengan nilai seni.

Akan tetapi dalam dunia kejuruteraan, kecantikan tadi haruslah disetarakan dengan fungsi atau kegunaannya.

Alat kemudi kereta ini adalah satu-satunya alat kemudi dan kawalan kenderaan. Ia direka bulat untuk kereta harian supaya mata boleh terus melihat jalan sambil tangan membuat tindakan memaut dengan memegang atau menarik untuk mengemudikan kenderaan tanpa perlu berfikir panjang.

Akan tetapi, apabila alat kemudi kereta ini diciptakan separuh seperti gambar yang tular, akal perlu melakukan satu lagi langkah permikiran untuk kenali apa tindakan memaut yang boleh atau apa yang tidak boleh dek kerana alat kemudi tidak lagi membulat.

Bila dalam keadaan terdesak, pastinya akan panik dan boleh hilang kawalan dengan mudah.

Dalam keadaan biasa/harian, pasti menyusahkan bila mahu parkir kereta dan membuat pusingan-U.

Berbeza dengan kereta perlumbaan. Kereta lumba (racing cars) gunakan alat kemudi separuh setara dengan fungsinya; untuk perlumbaan.

Dalam perlumbaan, hampir setiap masa, pemandu memegang pada kiri dan kanan alat kemudi sahaja. Dengan tu, ia hanya perlukan darjah pusingan yang sedikit untuk dapatkan pusingan kemudi penuh ‘lock-to-lock’.

Ini berbeza dengan kereta harian. Kereta harian kita mahukan sesuatu yang mudah penggunaannya (ease of use) dengan letakkan banyak pusingan kemudi untuk dapatkan pusingan penuh.

Disebabkan sasaran pengguna berbeza, sistem kemudinya berbeza dan rupa bentuknya juga berbeza.

Hal ini yang dipanggil “form follow function” (L. H. Sullivan, 1896).

Steering separuh: Antara rupa (form) & fungsinya (function)

Saya terima gambar dibawah dan ditanyakan pendapat, "Adakah rupa bentuk steering separuh sebegini bahaya?"

— Aid Fawzal (@AidFawzal) March 25, 2022

Setiap perkara yang direka untuk kegunaan manusia itu ada baiknya rupa bentuk (form) disetarakan dengan kegunaannya (function).

Janganlah kerana rupa yang cantik, kita korbankan penggunaannya. Boleh jadi ia membahayakan lebih daripada yang kita sangkakan.

Tindakan pemilik Myvi guna ‘steering potong’ berharga RM2,500 undang pelbagai reaksi. Rujuk pautan di bawah untuk membaca.

Tindakan Pemilik Myvi Guna ‘Steering Potong’ Berharga RM2,500 Undang Pelbagai Reaksi


Pakar Jepun Beri Amaran, 200,000 Orang Bakal Terkorban Jika Gempa Bumi Besar Berlaku

Jika gempa bumi berukuran 9 magnitud melanda pantai Pasifik Timur Laut dan utara Jepun, dianggarkan hampir 200,000 orang di tujuh wilayah yang terkesan dengan bencana alam ini bakal kehilangan nyawa. Ini merupakan anggaran dan ramalan Pusat Pengurusan Bencana Jepun jika situasi hadir dengan kebanyakan orang akan terkorban disebabkan tsunami yang terhasil daripada gempa bumi tersebut.

Menurut agensi berkenaan, 220,000 bangunan dianggarkan akan musnah jika gempa seperti itu berlaku di sepanjang pantai Jepun. Selain itu, Jepun juga akan terdampak dengan kejatuhan ekonomi dengan secara keseluruhan boleh memberi kerugian sehingga $275.4 bilion, lapor Kyodo News. Disebabkan itu, langkah pengurusan bencana terus dipercepatkan memandangkan anggaran kematian di kawasan timur laut dan utara Jepun dapat dikurangkan sebanyak 80 peratus jika langkah awal di ambil.

Kawasan-kawasan yang terlibat adalah persisir pantai Jepun yang membentang dari Hokkaido ke timur Semenanjung Boso berhampiran Tokyo, manakala persisir pantai Chishima terletak di pulau utara utama negara itu hingga ke Kepulauan Chishima, juga dikenali sebagai Kepulauan Kuril.

Experts warn that a massive earthquake off Japan's coast could kill almost 200,000 people. pic.twitter.com/olRXfkpGup

— NHK WORLD News (@NHKWORLD_News) December 22, 2021

Selain itu, NHK World News di laman Twitter milik mereka telah mencipta simulasi amaran awal mengenai gempa bumi besar yang bakal melanda Jepun. Di dalam video terbabit, kelihatan beberapa kawasan bakal menerima kesan teruk tsunami dengan sebahagian yang lain pula bakal tenggelam.

Kerajaan Jepun kini sedang giat mengkaji semula pengurusan bencana berikutan gempa bumi dan tsunami yang memusnahkan timur laut Jepun pada 2011. Gempa bumi dengan magnitud lebih daripada 7 itu telah berlaku di sekitar persisir pantai Jepun. Dalam penilaian yang dikeluarkan pada 2006, dianggarkan sehingga 2,700 orang bakal kehilangan nyawa sekiranya berlaku gegaran kuat. Bagaimanapun, penilaian itu tidak mengambil kira gempa bumi kuat dengan ukuran 9 magnitud atau lebih tinggi menggegarkan wilayah itu.

Selain itu, Jepun turut melakukan semakan terhadap dua lagi kemungkinan gempa besar yang bakal terjadi di Nankai Trough dan Tokyo Inland. Dianggarkan sehingga 323,000 orang bakal kehilangan nyawa dalam gempa bumi yang berlaku di sepanjang Nankai Trough yang terbentang dari barat ke tengah Jepun, dan 23,000 lagi bakal kehilangan nyawa dalam gempa bumi di Tokyo Inland.

Lihat peta Asia Tenggara kejadian gempa bumi dan lalua taufan sepanjang 25 tahun. Untuk bacaan lanjut, klik pautan di bawah.

Lihat Peta Asia Tenggara Kejadian Gempa Bumi Dan Laluan Taufan Sepanjang 25 Tahun

Lihat Tokyo Bertukar ‘Ghost Town’ Kerana Taufan Hagibis

Bagaimana Wajah Bandar Aceh Selepas 10 Tahun Dilanda Tsunami? Ini Gambar Sebelum Dan Selepas


Pakar Jumpa Makam Santa Claus ‘Original’ Di Turki, Tenggelam Di Antara Dua Gereja

Makam St Nicholas, seorang agamawan yang dipercayai menjadi inspirasi di sebalik ‘Santa Claus’, telah dijumpai oleh para pakar. St Nicholas, yang hidup antara 270 dan 343, adalah seorang agamawan Kristian yang berasal dari Yunani yang terkenal kerana akhlaknya yang baik terhadap orang miskin.

Memetik laporan LadBible, makam itu terletak di Gereja St Nicholas di Demre, sebuah bandar di daerah Antalya di selatan Turki yang tenggelam disebabkan paras air laut yang meningkat berabad-abad yang lalu .

Gereja Byzantine kemudiannya telah dibina di atas tanah asal Gereja St Nicholas, ia menjadi tempat ibadat utama bagi penganut Kristian Ortodoks antara Abad ke-5 dan ke-12, dan telah disenaraikan sebagai tapak Warisan Dunia UNESCO pada tahun 1982.

Pada 2017, tanda-tanda bangunan asal ditemui, selepas tinjauan elektronik mendedahkan jurang antara lantai dan tanah. Pakar telah berusaha untuk mendedahkan tapak purba itu dengan mengalihkan lantai gereja Byzantine yang kini ditemukan ‘peninggalan gereja pertama’ tempat Saint Nicholas atau Santa Claus ditanam.

Bercakap minggu lalu, Osman Eravsar, ketua lembaga pemuliharaan warisan budaya wilayah di Antalya, memberitahu Agensi Berita Demirören, “Gereja pertama tenggelam akibat kenaikan air Laut Mediterranean, dan beberapa abad kemudian, sebuah gereja baru dibina di atas. Sekarang kita telah sampai ke mayat gereja pertama dan lantai di mana Saint Nicholas melangkah. Jubin lantai gereja pertama, di mana Saint Nicholas berjalan, telah digali.”


Pakar Kesan ‘Wabak Zombie’ Di Kanada, Dakwa Mampu Menjangkiti Manusia

Jangkitan aneh, melemahkan dan sangat mudah berjangkit merebak ke seluruh populasi rusa di Barat Kanada. Chronic wasting disease (CWD) atau lebih terkenal dengan ‘wabak zombie’ ialah fenomena membimbangkan yang boleh memberi kesan ekologi dan pemuliharaan dalam masa terdekat, kata pakar.

Menurut laporan VICE World News, pakar penyakit hidupan liar serta penyelidik di Universiti Alberta, Margo Pybus mendakwa bahawa wabak ini merebak melalui rusa di padang rumput dan bahagian taman yang terdapat di sekitar Alberta serta Saskatchewan.

Difahamkan bahawa CWD bukanlah wabak baharu, ia pertama kali ditemui pada akhir 1960-an dalam satu tawanan rusa di kemudahan penyelidikan dan kemudiannya ditemui sekali lagi dikesan pada populasi rusa liar di Colorado pada tahun 1981. Sejak itu, wabak ini telah dikesan di 26 negeri dan sudah diklasifikasikan sebagai endemik di beberapa tempat.

Walaupun majoriti jangkitan telah dikesan di Alberta dan Saskatchewan, namun Manitoba melaporkan kes liar pertama yang didokumenkan pada akhir 2021.

Di Kanada, penyakit ini pertama kali muncul pada tahun 1996 di ladang rusa di Saskatchewan, kemudian merebak ke populasi liar. Alberta mengesahkan kes pertamanya pada Disember 2005 dalam rusa liar, haiwan buruan yang ditangkap berhampiran sempadan Saskatchewan, kata Pybus. CWD dikesan melalui sampel yang diberikan oleh pemburu di bawah program pengawasan pemburuan, di mana pemburu menyediakan sampel haiwan untuk pemeriksaan lanjut.

Rusa adalah perumah kepada penyakit ini. Apabila ia dijangkiti dengan penyakit ini, rusa akan menjadi lemah dan kurus. Ia juga akan kehilangan rasa takut terhadap manusia dan pemangsa lain, air liur akan keluar, jalannya tidak teratur, kemurungan, perubahan tingkah laku dan seterusnya lumpuh. Gejala ini telah menyebabkan sesetengah orang awam merujuk CWD sebagai ‘wabak zombi’ kerana penyakit ini boleh ditularkan melalui sentuhan haiwan ke haiwan, terutamanya dalam air kencing dan air liur.

Bagi Pybus, CWD adalah penyakit yang berbahaya kerana ia memerlukan masa sekurang-kurangnya dua tahun untuk seekor rusa menunjukkan simptom bahawa ia menghidapi penyakit ini. Sebelum ini, rusa yang dijangkiti CWD berkelakuan dan kelihatan normal, boleh makan, bergerak, malah mampu mengawan seperti yang dilakukan oleh haiwan yang sihat. Namun dalam diam, rusa tersebut sebenarnya sedang menyebarkan wabak penyakit kepada rusa yang lain.

“Kami percaya bahawa pada peringkat awal penyakit ini memasuki kawasan baharu, [kaedah] penularan utama adalah terus, daripada satu individu yang dijangkiti [rusa] kepada individu yang tidak dijangkiti,” kata Pybus. “Tetapi semakin lama CWD berada di sesuatu kawasan dan semakin banyak rusa yang dijangkiti, anda mula melihat penumpukan prion di dalam tanah dan lama-kelamaan persekitaran mula memainkan peranan yang lebih besar dalam menjangkiti rusa.”

Pakar mendakwa bahawa pemburu dan pemakan daging rusa boleh terdedah kepada CWD, sama ada melalui pengendalian bangkai atau melalui pengambilan daging. Namun sehingga kini, tiada kes direkodkan pada manusia, tetapi Pusat Kawalan dan Pencegahan Penyakit AS “sangat mencadangkan” agar rusa yang diambil dari kawasan yang diketahui terdapat CWD perlu diperiksa terlebih dahulu sebelum memakannya, dan jangan makan daging jika didapati positif.

“Perkara yang benar-benar membimbangkan tentang chronic wasting disease ialah kesan jangka panjangnya terhadap populasi rusa,” kata Pybus. Rusa yang dilahirkan di kawasan di mana penyakit itu sudah wujud lebih cenderung untuk dijangkiti, dan oleh itu akan mati lebih awal serta memendekkan lagi kapasiti pembiakan populasi, kata Pybus.

China bergelut, lapor dilanda wabak terbaharu selsema burung H5N1, rujuk pautan di bawah untuk membaca.

China Bergelut, Lapor Dilanda Wabak Terbaharu Selsema Burung H5N1

Doktor Di China Mati Setelah Dijangkiti Wabak Monyet, Gejalanya Hampir Sama Dengan COVID-19

G4 Dikesan Di China, Wabak Selsema Babi Jenis Baru Yang Berpotensi Jadi Pandemik


Pakar Keselamatan Siber Label Semua Skim Pelaburan Kripto Di Malaysia Adalah Tidak Sah

Sekiranya anda berada dalam komuniti wang digital atau kripto, pastinya anda cukup tahu dengan kekocohan yang berlaku pada minggu lalu apabila Suruhanjaya Sekuriti Malaysia telah menyekat platform Remitano sekaligus membuatkan para pelabur panik dan terpaksa mencari altenatif lain.

Terbaharu, menerusi laporan daripada Sinar Harian, Pakar Keselamatan Siber, Fong Choong Fook melabelkan skim pelaburan mata wang kripto yang terdapat di Malaysia adalah haram dan tidak sah. Tambahnya lagi, pertukaran mata wang digital tempatan ini kesemuanya tidak diiktiraf Bank Negara Malaysia.

Menurut Fong Choong Fook, operasi platform ini semuanya dijalankan di negara luar dan bukan di Malaysia. Orang ramai juga dinasihatkan untuk berhati-hati dengan skim penipuan yang menggunakan nama kripto dalam mengumpul wang daripada para pelabur.

Mata wang kripto dilihat mulai trending di Malaysia selepas sejumlah besar mata wang digital ini menunjukkan peningkatan pendadak buat suku pertama tahun ini di mana Bitcoin kini didagangkan dengan harga sekitar RM236,720 seunit setakat artikel ditulis.

Buat anda yang ingin mengetahui lebih lanjut dengan mengenai kenyataan Fong Choong Fook, anda boleh klik di sini untuk membaca laporan penuh daripada perkongsian Sinar Harian.

Pada bulan lalu, Tesla telah mengumumkan penerimaan Bitcoin sebagai kaedah pembayaran kereta keluaran Tesla. Syarikat ini juga dilaporkan sudah berjaya meraih keuntungan hampir RM4 bilion menerusi Bitcoin.

Tesla Mula Terima Bitcoin Sebagai Kaedah Pembayaran

Hampir Sebulan Melabur, Tesla Berjaya Raih Keuntungan Hampir RM4 Bilion Melalui Bitcoin


Pakar Mesir Kuno Diserang Penyakit Misteri Selepas Buka Makam Mumia Zaman Firaun

Seorang pakar Mesir kuno mendakwa dia diserang penyakit misteri iaitu halusinasi dan batuk darah selepas membuka makam mumia Mesir purba. Dia yang bernama Ramy Romany memberitahu The Jordan Harbinger Show bahawa dia jatuh sakit selepas membuka kubur purba untuk rancangan TV Discovery Channel Mummies Unwrapped pada 2019.

Ketika kejadian, pasukan produksi telah membuat penggambaran untuk episod yang memaparkan mayat mumia yang didakwa sebagai tokoh alkitabiah semasa zaman mesir kuno.

“Semasa kami menjalani penggambaran, kami pergi ke sebuah kubur yang tidak pernah dibuka selama bertahun-tahun. Kami membuka pintu yang berkunci dan penduduk tempatan akan beredar terlebih dahulu untuk memastikan tidak ada ular atau kutukan,” kata Romany seperti dipetik oleh IFLScience.

“Tidak percaya dengan sumpahan, kami terus sahaja menuruni tangga. Makam tidak penghujungnya. Kami terus turun dan suasana agak berdebu, semuanya saya sedut. Dan pada hari itu, saya berjalan pulang ke Kaherah dan saya mula berasa tidak sihat.”

Keesokan paginya, Romany mendakwa dia mengalami demam yang teruk. Malah, suhu badannya mencecah 42 darjah Celsius. Romany berkata dia tidak pernah mengalami demam seperti itu sepanjang hidupnya. Dia juga mula mengalami gejala batuk.

Menurutnya, makam yang dilawatinya itu sudah kira-kira 600 tahun tidak dibuka. Dalam temu bual dengan Jordan Harbinger, Romany menambah bahawa demamnya yang dialami olehnya telah menyebabkan dia berhalusinasi.

Romany berkata sakit yang dialami olehnya selepas membuka kubur Mesir purba tidak ada kena mengena dengan sumpahan firaun. Penyebabnya adalah suasana kubur yang terdedah kepada pelbagai jenis kotoran kerana tidak pernah dibuka lama.


Pakar Perubatan Antarabangsa Mahu Negara Luar ‘Tiru’ Cara Malaysia Atasi COVID-19

Malaysia seharusnya menjadi tumpuan dunia selepas berjaya mengawal penularan wabak COVID-19 yang telah menular kepada lebih 4 juta orang diseluruh dunia.

Dr. Dustin Pfundheller, pakar bedah pergigian dan pengembara dalam videonya memuji cara Malaysia menangani wabak COVID-19. Video yang berdurasi tiga minit itu telah mula tersebar secara meluas di media sosial dan telah mengumpul lebih satu juta tontonan.

“Malaysia adalah contoh bagaimana kita semua dapat mengatasi ini”, katanya.

Dalam video tersebut, Pfundheller mulanya bercakap mengenai situasi COVID-19 pada awal tahun ini di mana negara di jangka akan mengalami kenaikan kes yang mendadak.

“Pada bulan Mac, Malaysia gagal… Mereka mempunyai tiga kali lebih banyak kes daripada mana-mana negara di Asia Tenggara. Virus ini terdapat di setiap negeri dan wilayah persekutuan.”

Namun begitu, Pfundheller mula kagum dengan cara kerja kerajaan Malaysia yang segera menerapkan langkah-langkah awal bagi mengatasi penularan wabak ini. Antara langkah tersebut adalah pengenalan kepada Perintah Kawalan Pergerakan yang memantau semua perjalanan keluar dan masuk rakyat Malaysia.

“Dan sejak itu nombor kes di Malaysia… Mereka mula menurun,” katanya.

Di dalam video tersebut Pfundheller juga telah merujuk situasi negara-negara Asia Tenggara yang lain di mana jumlah jangkitan kes COVID-19 mereka mula melebihi Malaysia. Dia juga merujuk jiran kita di seberang Tambak yang kini mempunyai 15 kali ganda kes berbanding Malaysia.

Pfundheller turut menambah bahawa cara Malaysia bekerja bagi mengatasi wabak COVID-19 seharusnya menjadi contoh buat semua negara di seluruh dunia.

“Malaysia adalah contoh yang dapat kita semua lihat, bagaimana sebuah negara yang memiliki begitu banyak kes melakukan perkara yang tepat untuk menghentikan penyebaran dan hampir tidak ada media yang membicarakannya.”

Untuk rekod, Malaysia telah mencatatkan lebih 6,000 kes COVID-19. Daripada angka tersebut, lebih 5,000 orang telah berjaya sembuh, manakal lebih 100 orang dilaporkan meninggal dunia.

Untuk bacaan lanjut mengenai situasi COVID-19 di negara luar, klik pautan di bawah.

Gara-Gara Pulang Dari Jakarta, Penduduk Kampung Di Indonesia Jadi Mangsa COVID-19

Rakyat Amerika Syarikat Adakan ‘Pesta COVID-19’, Percaya Diri Kebal Dari Wabak

Seorang Professor Yang Bakal ‘Membuat Penemuan Besar’ Mengenai COVID-19 Ditembak Mati


Pakar Ramal Varian Omicron Bakal Jadi Petanda Pandemik COVID-19 Akan Berakhir

Tahun ini merupakan tahun ketiga kita dihadapkan dengan wabak COVID-19. Sejak ia menjengah dunia, kehidupan tidak lagi seperti dulu. Pelbagai garis panduan telah ditetapkan bagi membendung wabak ini dari terus menular. Hingga membuatkan kita tertanya-tanya adakah kita akan bersua lagi dengan kehidupan bebas yang lalu atau kita akan terus bersama-sama dengan COVID-19?

Persoalan ini mungkin tiada jawapan yang jelas, kerana masih belum nampak petunjuk bahawa wabak ini akan berakhir. Namun bagi seorang pakar pernafasan di Hospital Vichaiyut Bangkok, beliau meramalkan bahawa varian terbaharu COVID-19 mungkin bakal menjadi petunjuk bahawa pandemik COVID-19 akan berakhir, lapor The Star.

Dalam catatan di laman Facebook, Dr Manoon Leechawengongs menegaskan bahawa varian Omicron telah bermutasi dengan ketara daripada coronavirus asal dan impaknya jauh lebih ringan. Ini kerana, baginya, Omicron cuba untuk menyesuaikan diri sehingga tidak membunuh perumah untuk hidup di dalamnya selama yang boleh.

“Omicron adalah bukti sifat virus, kerana ia menyesuaikan dirinya dengan menghasilkan simptom yang lebih ringan supaya ia tidak membunuh perumah dan boleh hidup di dalamnya selama yang boleh. Lambat laun, kebanyakan orang akan dijangkiti dengan varian Omicron tanpa mengira etnik, jantina atau umur mereka.

“Dr Wasan [Chantrathit, ketua Pusat Genomik Perubatan Hospital Ramathibodi] dan saya bersetuju bahawa apabila lebih ramai orang mendapat vaksin COVID-19, kami akan mencapai imuniti kumpulan terhadap virus itu, menyebabkan wabak itu berakhir tahun ini. Terima kasih kepada Omicron, COVID-19 akhirnya akan menjadi jangkitan endemik, dengan kanak-kanak kecil mendapatnya setiap tahun,” katanya.

Jangkitan endemik ialah jangkitan yang sentiasa ada pada tahap yang lebih besar atau lebih kecil pada orang dari kelas tertentu atau tinggal di lokasi tertentu. Melalui kaji selidik yang dilakukan ke atas 100 pakar imunologi, penyelidik penyakit berjangkit dan pakar virologi. Hampir 90% pakar berpendapat bahawa coronavirus akan menjadi endemik — bermakna ia akan terus berada bersama-sama penduduk global untuk tahun-tahun akan datang.

“Oleh kerana Omicron menghasilkan simptom yang lebih ringan daripada varian Delta, mereka yang diberi vaksin kebanyakannya akan mengalami simptom yang tiada bezanya dengan selesema biasa. Bagaimanapun, saya amat menasihati mereka yang berada dalam kumpulan berisiko, seperti warga emas, wanita hamil dan mereka yang mempunyai masalah kesihatan untuk mendapatkan vaksin secepat mungkin. Jika anda sudah mempunyai dua suntikan, dapatkan penggalak sebelum kebanyakan orang di negara ini dijangkiti oleh varian Omicron dalam satu atau dua bulan berikutnya.”

Omicron difahamkan menyerang tubuh manusia pada kadar yang lebih ringan mengikut kajian awal yang diterbitkan di UK dan Afrika Selatan. Bukti awal menunjukkan bahawa tidak ramai orang yang memerlukan rawatan di hospital berbanding dengan varian lain – dengan anggaran antara 30% hingga 70% pengurangan.

Namun kebimbangan tetap wujud bahawa Omicron akan menyebabkan kenaikan kes yang mendadak dan boleh memberi kesan buruk kepada sistem hospital. Pertubuhan Kesihatan Sedunia (WHO), pada Khamis lalu memberi amaran supaya tidak mengkategorikan varian Omicron sebagai ringan, mengatakan ia mempunyai kemampuan untuk membunuh orang.

“Walaupun Omicron nampaknya kurang teruk berbanding Delta, terutama bagi mereka yang divaksinasi, ia tidak bermakna ia harus dikategorikan sebagai ringan,” kata ketua WHO Tedros Adhanom Ghebreyesus.

‘Kemungkinan besar gelombang Omicron akan mula di Malaysia’ – Khairy Jamaluddin, Menteri Kesihatan meramalkan bahawa Omicron akan menyerang Malaysia pada bila-bila masa sahaja. Untuk bacaan lanjut, klik pautan di bawah.

‘Kemungkinan Besar Gelombang Omicron Akan Mula Di Malaysia’ – Khairy Jamaluddin

‘Mereka Dah Lama Rancang’ – Netizen Kaitkan Varian Omicron Dengan Filem Tahun 1963

Ini Sebab Mengapa WHO Isytihar Varian ‘Omicron’ Sebagai Sangat Berbahaya Pada Ketika Ini


Abang Lori Didakwa Halang Laluan Perjalanan Konvoi Kereta Mewah Cetus Pertikaian Ramai

Lorong kecemasan merupakan salah satu lorong yang sering disalah guna oleh segelintir pengguna jalan raya tanpa kira status atau jenis kenderaan yang di bawa. Lebih-lebih lagi ketika lorong utama sedang sesak bergerak perlahan.

Baru-baru ini sekumpulan konvoi kereta mewah terdiri daripada beberapa buah Nissan GT-R R35 dan Ford Mustang didakwa telah dihalang oleh sebuah lori daripada meneruskan perjalanan mereka.

Bagaimanapun, tindakan pemandu lori tersebut telah mencetus pertikaian oleh sebahagian warganet. Ramai yang menyokong pemandu lori itu seolah-olah nampak seperti ‘membantu’ menghalang sekumpulan kereta mewah daripada menggunakan ‘lorong kecemasan’.

Namun, sekumpulan warganet menyatakan lorong yang digunakan mereka itu merupakan lorong paling kiri untuk susur keluar dari lebuh raya kerana ia mempunyai garisan putus-putus.

Bagi menjernihkan keadaan, sebahagian pengguna TikTok yang lain pula meminta orang ramai berhenti membuat pelbagai andaian buruk kerana rakaman video yang dikongsikan tersebut tidak penuh.

Jadi tidak pasti apa yang berlaku di hadapan lori tersebut sehingga menampakkanya seperti ‘menghalang’ laluan dan pada masa yang sama tidak pasti adakah konvoi tersebut benar-benar mahu memotong kenderaan lain dari lorong kiri lebuh raya.

*Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Sementara itu pihak berkuasa Indonesia mula menahan ‘influencer‘ yang sering menayang kehidupan mewah di media sosial. Baca lebih lanjut melalui pautan di bawah.

Sering Bangga Tayang Kehidupan Mewah, Polis Sita Aset Milik ‘Influencer’ Ini Bernilai RM18.7 juta

Isteri Hadiahkan Suami Lamborghini, ‘Upah’ Jaga Anak Dan Dirinya Waktu Berpantang Nanti

Syahmi Sazli Sedih Lepaskan Kereta Kesayangan, Mercedes-Benz G350D Jadi Pengganti


Pakar Risau Identiti Malaysia Hilang, Ibu Bapa Lebih Memilih Sekolah Antarabangsa Berbanding Sekolah Kebangsaan

Sekolah antarabangsa diwujudkan pada dasarnya untuk membantu ekonomi negara dalam sektor pendidikan dengan penglibatan beberapa syarikat swasta.

Dalam setahun, yuran pengajian sekolah antarabangsa boleh mencecah sehingga RM50,000 setahun mengikut kemudahan yang disediakan.

Ia mampu untuk menarik pelaburan asing dan sekaligus menjadikan Malaysia sebagai hab pendidikan utama di rantau ini.

Dalam masa yang sama, kewujudan sekolah antarabangsa ini bagi membantu golongan diplomat, warga asing dan ekspatriat yang bertugas di Malaysia menghantar anak mereka ke sekolah.

Tetapi, berikutan laporan yang dikeluarkan Berita Harian. Angka warga tempatan yang menghantar anak ke sekolah antarabangsa telah melebihi angka warga asing.

Situasi ini jelas membimbangkan dan menimbulkan persoalan adakah sekolah antarabangsa telah menyimpang dari tujuan asal yang mensasarkan golongan diplomat dan ekspatriat.

Atau adakah mereka telah membuka ruang untuk mengembangkan lagi perniagaan mereka disebabkan pendidikan dilihat sebagai lubuk untuk mendapat keuntungan.

Biarpun ibu bapa khususnya daripada golongan berpendapatan 20 peratus keatas (T20) bebas untuk memilih institusi pendidikan yang mereka mahukan.

Tetapi trend ini jelas tidak sihat kerana terdapat pemisahan yang besar di antara pelajar warga tempatan dan sistem pendidikan negara.

Ia juga akan memberi kesan kepada identiti pelajar sebagai seorang rakyat Malaysia.

Angka yang bertambah ini akan memberi kesan kepada pembinaan negara bangsa atau jati diri rakyat Malaysia.

Sejak 2013, angka pelajar warga tempatan di sekolah antarbangsa mula bertambah dengan jurang yang mula melebar iaitu 19,749 untuk pelajar warga tempatan berbanding 18,727 bagi pelajar bukan warganegara.

Manakala 2016, angka ini terus menambah apabila pelajar warga tempatan mendahului dengan angka lebih 35,401 berbanding pelajar bukan warganegara iaitu 22,301.

Kementerian Pendidikan mengesahkan sendiri sehingga tahun ini sahaja, terdapat 44,674 pelajar tempatan berbanding 25,220 pelajar asing di 163 sekolah antarbangsa.

Angka ini secara peratusan dalam masa 10 tahun meningkat sebanyak 450 peratus jumlah pelajar tempatan yang memilih untuk belajar di sekolah antarabangsa.

Kerajaan Malaysia memberi kebebasan kepada sekolah antarabangsa untuk memilih sistem pelajaran tetapi diwajibkan kepada para pelajar warga tempatan untuk mempelajari Bahasa Melayu, Pendidikan Islam dan Sejarah.

Tetapi, bagi Felo Utama Institut Kajian Etnik (KITA) Universiti Kebangsaan Malaysia (UKM), Prof Datuk Dr Teo Kok Seong, beliau merasakan pembelajaran Sejarah dan Bahasa Melayu sahaja tidak cukup untuk membentuk identiti seorang Malaysia.

Bagi beliau, peningkatan ini akan memberi kesan kepada pembinaan aspirasi negara.

Apabila ibu bapa memilih untuk menghantar anak ke sekolah antarabangsa, generasi akan datang bakal terpisah daripada identiti Malaysia kerana sudah dibentuk oleh pelajaran kurikulum asing.

Berikut adalah beberapa cerita lain mengenai pendidikan di Malaysia untuk anda baca. Klik pautan di bawah untuk membaca.

Sekolah Di Kedah Ini Gunakan Sistem Pengecaman Wajah Untuk Elakkan Pelajar Ponteng Kelas

KPM Perkenalkan Program Sarapan Percuma Buat Semua Pelajar Sekolah Rendah Bermula 2020

Pelajar Tingkatan 1 Lancar Petisyen Mansuhkan Peraturan ‘Rambut Pendek’ Di Sekolah


Pakar Saham Kahwin Dengan Pelajar Di Thailand, Bekas Isteri Doa Agar Berkekalan

Tular baru-baru ini di media sosial apabila terdapat laporan melibatkan seorang individu yang merupakan pakar saham negara berusia 47 tahun telah melangsungkan perkahwinan bersama pelajar sahamnya berusia 25 tahun.

Kemanjaan serta keperibadian yang lemah lembut antara yang membuat hati pakar saham ini tertarik. Difahamkan individu yang popular dengan tagline ‘Tak handsome tak apa janji kaya’ ini, perkahwinan yang berlangsung merupakan perkahwinan kedua.

Di sebalik perkahwinan keduanya, bekas isteri pakar saham yang dikenali dengan nama Atielia tampil dengan sebuah perkongsian di Facebook yang sekaligus telah meraih perhatian netizen apabila mengucapkan selamat pengantin baru buat suaminya yang dikenali selama 22 tahun.

Lebih menarik perhatian ramai, wanita ini turut memaklumkan perkahwinan pakar saham ini telah berlangsung di Thailand serta berharap tiada lagi drama-drama yang berlaku dalam perkahwinan terbaru bekas suaminya itu.

Difahamkan ucapan tahniah itu terpaksa dikongsikan di Facebook beliau sendiri sekaligus menjadi tatapan ramai berikutan tidak dapat menyampaikan ucapan buat bekas suaminya yang telah menyekat akaun Facebook beliau.

Menurut Atielia, ucapan tahniah itu terpaksa dimuat naik di Facebook beliau sendiri kerana hasrat untuk menyampaikan ucapan itu di Facebook bekas suaminya tidak kesampaian akibat telah disekat atau block.

Atielia menerusi ucapan turut berpesan kepada bekas suaminya untuk menyelesaikan segala tuntutan tanpa menimbulkan masalah.

Menerusi perkongsian terbaru Atielia, beliau turut memaklumkan sijil cerai beliau belum lagi dikeluarkan pihak pejabat agama sekaligus mempersoal kebenaran pernikahan bekas suaminya di sebuah hotel di Thailand.


Pakar Semenanjung Korea Percaya Kim Jong Un Telah Meninggal Dunia

Media sosial mula heboh dengan berita kematian pemimpin Korea Utara Kim Jong Un yang belum disahkan lagi setelah Wakil Pengarah TV Satelit Hong King mendakwa bahawa pemimpin tertinggi Korea Utara telah mati.

Manakala bagi pakar Semenanjung Korea dan ketua dewan The World and Northeast Asia Peace Forum, Jang Sung Min mendedahkan bahawa dia yakin bahawa berita kematian pemimpin tertinggi Korea Utara, Kim Jong Un adalah benar.

“Keadaan kesihatan Kim Jong Un sangat serius, dan pagi ini, pentadbiran Korea Utara sampai pada kesimpulan bahawa mustahil baginya untuk pulih,” kata Jang Sung Min seperti dipetik di International Business Singapore.

Ketika diminta untuk mengesahkan adakah pemimpin Korea Utara telah meninggal dunia atau tidak, dia dilaporkan mengelak untuk memberi jawapan dan berkata, “Itu sahaja yang anda perlu tahu buat masa ini.”

“Kita harus memahami risiko mengenai berita kematiannya dan mempersiapkan tindakan balas untuk mencapai senario mendatang,” katanya sambil menambahkan bahawa “Sehingga Kim Jong Un belum muncul kembali sebagai eksekutif untuk urusan Korea Utara, kita harus menganggap dia telah meninggal dunia dan mengambil langkah diplomatik yang diperlukan.”

Beberapa hari yang lalu, CNN melaporkan bahawa pemimpin tertinggi Korea Utara berada dalam keadaan kritikal selepas menjalani pembedahan kardiovaskular dan pihak pentadbiran telah mengambil maklum situasi ini dengan teliti.

Untuk bacaan lanjut mengenai Kim Jong Un, klik pautan di bawah.

Lihat Detik Bersejarah Kim Jong-un Melintasi Sempadan Korea Selatan

Kim Jong-un Hantar Surat Untuk Hiburkan Rakyat Korea Selatan Yang Diserang COVID-19

‘Kehilangan’ Kim Jong-un Selepas Pembedahan Timbulkan Tanda Tanya Buat Orang Ramai


Pakar Virologi Dari China Dedahkan COVID-19 Berasal Dari Makmal Di Wuhan

Sejak wabak COVID-19 mulai menyerang dunia, wabak ini dilihat seakan tidak pernah berhenti merebak. Bermula dengan penyebaran wabak di China, wabak COVID-19 kini telah merekodkan lebih 28 juta kes dan hampir satu juta kematian.

Terbaharu, pakar virologi dari China, Dr Li-Meng Yun mengumumkan bakal mendedahkan data saintifik bagi membuktikan wabak COVID-19 berasal dari Wuhan.

Apa yang lebih mengejutkan ramai, berdasarkan dakwaan yang dibuat, beliau memaklumkan wabak COVID-19 tidak tersebar melalui pasar basah seperti yang didakwa kerajaan republik itu sebaliknya melalui ciptaan makmal di Wuhan yang dikawal penuh oleh kerajaan China.

“Perkara utamanya ialah pasar daging di Wuhan itu adalah usaha untuk mengaburi mata orang ramai manakala dan virus ini bukan terhasil secara semulajadi,” ulas Dr Li-Meng Yun dalam program Loose Women.

Lebih mengejutkan, beliau sebelum ini pernah mendakwa perkara yang sama terhadap penyelianya namun usaha untuk membongkar perkara sulit ini tidak diendahkan meskipun perkara ini mampu menyelamatkan nyawa orang ramai.

Untuk pengetahuan, Dr Li-Meng Yun merupakan pakar dalam vidang virologi dan berkhidmat di Pusat Pengajian Kesihatan Awam Hong Kong. Institusi pengajian ini telah dipilih oleh pusat rangkaian WHO bagi tujuan penyakit berjangkit.

Kefasihan beliau bertutur dalam Mandarin antara yang membuatkan beliau dipilih untuk mengkaji mengenai wabak COVID-19 di China.

Pada Julai lalu, China telah mengeluarkan amaran tentang kewujudan virus baharu yang lebih bahaya daripada COVID-19.

Lebih Bahaya Daripada COVID-19, China Keluarkan Amaran Kewujudan Virus Baharu

Warga China Rai Bebas COVID-19 Dengan Membuka Semula Pasar Basah Haiwan Eksotik

Lebih Sebulan Tamatkan ‘Lockdown’, China Kembali Diserang Dengan Wabak COVID-19


Pakar Yakin, Antibodi Haiwan Llama Mampu ‘Tewaskan’ Wabak COVID-19

Para pakar yakin antibodi haiwan Llama cenderung memiliki peranan yang besar dalam perang global bagi membendung wabak COVID-19. Seperti yang dilaporkan oleh Goulburn Post, situasi ini berjaya dibuktikan jika ujian klinikal yang dilakukan oleh syarikat bioperubatan Belgium berjalan lancar seperti yang dijanjikan.

Malah Reuters melaporkan bahawa para penyelidik dari Pusat Bioteknologi Perubatan VIB-UGent di Ghent mengatakan bahawa antibodi yang diambil dari seekor Ilama bernama ‘Winter’ telah berjaya menghentikan penyebaran wabak corona, termasuk variannya dalam ujian makmal. “Teknologi ini, yang merupakan kemajuan besar, nampaknya meningkatkan peranan vaksin dalam melindungi orang dengan sistem kekebalan tubuh yang lemah, serta merawat individu yang dijangkiti di hospital,” kata Ketua Pegawai Perubatan ExeVir VIB-UGent, Domunique Tersago sambil menambah bahawa antibodi ini juga menunjukkan keberkesanannya dalam melawan varian Delta.

Menurut Ketua Kumpulan VIB-UGent, Xavier Saelens, seperti llama dan spesies unta lain, Winter menghasilkan versi antibodi yang lebih kecil dan stabil berbanding haiwan lain. “Saiznya yang kecil mampu untuk mensasarkan sebahagian virus yang sukar diakses oleh antibodi normal,” katanya.

Pencarian rawatan COVID-19 adalah tindakan lanjut dari penyelidikan yang dilakukan pada tahun 2016 yang melibatkan penggunaan antibodi Llama terhadap virus SARS dan MERS. Sebelum ini, seorang saintis dari Emiriah Arab Bersatu (UAE) mengetuai penyelidikan mengenai kekebalan unta terhadap wabak COVID-19. Penyelidikan ini dipercayai memberi jawapan penting mengenai bagaimana menangani pandemi global dan merawat pesakit COVID-19.

Melalui laporan yang dikeluarkan oleh media antarabangsa, Pengarah Institut Virologi Wuhan Prof. Wang Yanyi didakwa mengeluarkan arahan kepada semua barisan saintis China di makmal untuk tidak membuka mulut mengenai COVID-19. Klik pautan di bawah untuk membaca.

Pengarah Makmal Wuhan Hantar Emel Ke Saintis, Larang Sebar Maklumat Mengenai COVID-19

Lonjakan Kes COVID-19 Di Malaysia Antara Yang Terburuk Di Dunia, Lapor Data Antarabangsa

Malaysia Antara 19 Negara Yang Berpotensi ‘Hancur’ Akibat Wabak COVID-19, Lapor Data Antarabangsa


Pakatan Harapan Tumbang Di Johor, Sultan Ibrahim Titah Bentuk Gabungan Baharu

Seperti yang mungkin ramai daripada anda sedia maklum, Tan Sri Muhyiddin Yassin pada beberapa hari lalu telah mengumumkan pengunduran parti Bersatu daripada muafakat Pakatan Harapan.

Pengunduran parti Bersatu ini secara tidak langsung turut memberi kesan kepada negeri yang mempunyai ahli parlimen daripada negeri ini sekaligus membuatkan Pakatan Harapan hilang majoriti ahli parlimen untuk memimpin. Tanpa menunggu lama, difahamkan sebuah kerajaan Gabungan Baharu bakal dibentuk bagi menggantikan Pakatan Harapan.

KENYATAAN MEDIA DARIPADA ISTANA JOHORhttps://t.co/EA4WxVEJIc pic.twitter.com/Uc3nR8ZJ9l

— HRH Crown Prince of Johor (@HRHJohorII) February 27, 2020

Keputusan ini dibuat oleh Sultan Ibrahim Sultan Ismail dimana baginda menitahkan untuk membentuk sebuah kerajaan Gabungan Baharu selepas menyaksikan 28 Ahli Dewan Undangan Negeri menyokong gabungan tersebut berbanding 26 Adun memilih Pakatan Harapan.

Berdasarkan keputusan yang dibuat, Sultan Ibrahim meminta untuk gabungan parti yang baharu untuk mencadangkan nama calon Menteri Besar yang baharu sebelum susunan barisan Ahli Majlis Mesyuarat kerajaan Negeri yang baharu dilantik.

Dua ahli parlimen yang tidak menghadiri untuk bertemu dengan Sultan Johor ini adalah Adun Simpang Jeram Datuk Seri Salahuddin Ayub daripada parti AMANAH dan Adun Puteri Wangsa yang merupakan Pengerusi Parti Bersat) Johor, Mazlan Bujang.

Sama-sama kita nantikan episod seterusnya di negeri-negeri lain serta negara dimana calon Perdana Menteri Ke-8 menjadi tanda tanya.

Parti Bersatu Umum Keluar Muafakat Pakatan Harapan

‘Apek Cina’ Ini Jelaskan Kenapa Masyarakat Cina Mahukan Anwar Ibrahim Sebagai PM


Tindakan Pakcik Compang-Camping Ini Buat Penjual Nasi Lemak Mengaguminya

Saya jual nasi lemak dan lauk-pauk waktu malam sebagai kerja sampingan. Siang hari saya bekerja di pejabat. Saya ada satu kisah yang hendak saya kongsikan kepada semua. Kisah mengenai sifat jujur, harga diri dan amanah.

Ada seorang pakcik berbangsa India telah datang ke gerai saya untuk membeli makanan. Saya perhatikan keadaan pakcik tersebut yang pakaiannya sedikit lusuh dan compang-camping dengan janggut dan rambut yang tak terurus.

Saya namakan pakcik ni sebagai Uncle sahaja.

Saya: Yes Uncle. Mau nasi lemak ka?
Uncle: Aaaa… itu Nasi lemak berapa ringgit? (malu-malu menjawab)
Saya: RM1.20. Uncle mau ka?

Uncle mengira duit syiling di tangan beliau satu per satu, lalu menjawab:

Saya pun membungkus satu nasi lemak. Uncle pula melihat lauk-pauk yang lain dan mata Uncle terlihat juadah ikan keli sambal.

Saya: Uncle, ini nasi lemak you RM1.20.
Uncle: Ini ikan keli berapa ringgit?
Saya: RM2.50 Uncle. You mau ka?
Uncle: Takpa. Nanti lain hari saya datang mau rasa ini ikan keli saya beli.
Saya: Uncle, if you mau angkat saja. Takpe saya bagi sama Uncle.

Saya terus membungkus lauk ikan keli tersebut dan masukkan dalam beg plastik nasi lemak Uncle tersebut. Uncle punyalah tak nak terima, saya paksa juga.

Uncle mengucapkan terima kasih dan cepat-cepat nak beredar. Tak tahulah sebab gembira tak sabar nak makan atau sebab ada perkara lain yang perlu Uncle uruskan.

Dua hari kemudian, Uncle datang semula ke gerai saya.

Uncle: Adik, ini duit itu hari punya ikan keli.

Uncle menunjuk duit sebanyak RM2.50 dalam bentuk syiling kepada saya. Ketika saya melihat huluran duit uncle tersebut, saya rasa sangat sayu.

Saya rasa hendak menangis tapi disebabkan ada pelanggan yang lain di gerai, saya terpaksa tahan air mata. Tak profesional la kalau menangis depan pelanggan.

Saya: Eh Uncle. Itu hari saya bagi saja. Ini hari Uncle mau makan ambil baru guna ini duit.

Uncle terperanjat sedikit dan macam terkejut.

Uncle: Itu macam ka? Aaaa… Bagi saya nasi lemak dua bungkus.

Saya pun membungkus dengan segera dan menghulurkan plastik kepada Uncle.

Saya: Uncle, ini nasi lemak you RM2.40.
Uncle: Terima kasih banyak.

Uncle terus ambil plastik tersebut dan saya melihat raut wajah beliau yang sangat girang dan cepat-cepat bergegas nak pergi. Saya panggil Uncle untuk beri baki sebanyak 10 sen.

Ya Allah, jauhkan aku dari niat yang tidak baik apabila menceritakan kisah ini. Betulkan niatku supaya cukup sekadar ingin berkongsi kisah orang yang jujur, mempunyai harga diri dan maruah.

Pandangan saya dan mungkin saya silap. Uncle tidak datang ke kedai saya pada hari Selasa setelah membeli nasi lemak dan ikan keli dari saya pada hari Isnin sebelumnya adalah kerana Uncle mengumpul duit sebanyak RM2.50 untuk membayar ikan keli tersebut.

Setelah Uncle cukup mengumpul duit sebanyak RM2.50, barulah Uncle datang ke kedai saya pada hari Rabu untuk membayar harga ikan tersebut. Sekali tengok, Uncle dapat beli dua bungkus nasi lemak.

Lihatlah orang seperti Uncle begitu jujur dan bermaruah. Datang kembali memulangkan duit ikan keli walau Uncle tahu kalau Uncle bayar duit ikan keli kepada saya mungkin Uncle tidak dapat makan pada hari itu.

Kalau Uncle pergi ke kedai lain pun sekurang-kurangnya Uncle boleh juga beli makanan. Tetapi beliau telah membuat keputusan untuk datang kembali ke gerai saya untuk membayar ikan keli tempoh hari.

Allah akhbar. Betapa tingginya harga diri dan maruah orang seperti Uncle. Betapa indah jika kita semua mempunyai sekelumit sifat-sifat seperti Uncle ini.

Saya menunggu Uncle pada hari Khamis tapi Uncle tidak ke gerai. Mungkin sedang mengumpul wang untuk membeli makanan agaknya.

Ya Allah, tolong gerakkan hati Uncle ke gerai saya minggu depan sama ada dia ada wang atau tidak. Aamiin.

Sekadar satu kisah untuk kita semua renungkan bersama. Kisah Uncle yang mungkin tidak kaya harta tetapi kaya dengan sifat jujur, harga diri dan maruah.


Bagaimana Lelaki 50 Tahun Ini Membiayai Pengajian PhDnya Akan Buatkan Anda Tabik Spring

Kisah ini diceritakan oleh Ustaz Aris Hazlan Ismail. Ketika beliau mengunjungi satu majlis perkahwinan di Taman Melati, beliau sempat bertegur sapa dengan seorang pakcik penjaja aiskrim. Pakcik itu dipanggil oleh tuan rumah untuk menyediakan aiskrim kepada para tetamu.

Dari perbualan beliau, dapatlah beliau tahu bahawa pakcik itu berasal dari Medan. Setiap hari beliau akan mengayuh basikal menjaja aiskrim di sekitar Taman Melati, Kuala Lumpur. Pakcik itu merupakan lulusan sarjana usuluddin dan mencari nafkah dengan menjual aiskrim untuk melengkapkan pengajian PhDnya di UM.

BACA: Kenakalan Penjaja Aiskrim Di Istanbul Yang Mencuit Hati

BACA: Ramai Sanggup Beratur Panjang Untuk Menikmati Aiskrim Ini. Kenapa Ye?

Pada usia 50 tahun, semangat menuntut ilmu pakcik ini sangat tinggi!

Apabila ditanya apa itu OSDA, jawab pakcik itu – Orang Sabar Disayangi Allah!

Aiskrim pakcik ini memang terkenal di kawasan Taman Melati. Ini kerana aiskrim beliau dibuat sendiri – maka dari itu beliau berjaya menghasilkan aiskrim yang lembut dan creamy. Ramai yang memuji aiskrim beliau:

“Ya Allah, satukanlah hati kedua pengantin baru ini.”

“Isteri adalah amanah Allah. Jangan sakiti hatinya.

Kami mendoakan kejayaan dunia akhirat buat pakcik ini. Dan kami doakan kejayaan beliau dalam PhDnya.

Sumber: Tuan Aris Hazlan Ismail, Puan Mek Yang


Pakcik Mesra VS Pakcik Pemanas Kerusi, Bezanya Pada Satu Perkara Ini

Bapa saudara yang mesra anak buah dan bapa saudara pemanas kerusi, dua-dua dibezakan melalui skrip yang keluar dari mulut.

Satu pengamal skrip inspirasi, satu lagi cenderung kepada skrip desktrutif.

Anak buah yang bertemu bapa saudara setahun sekali ambil peluang duduk bersama-sama. Sambil mereka makan dua tiga keping kuih raya yang beraneka rasa, bapa saudara pun bertanya kepada anak buah di depan mata.

Habis kunyah kuih tat nenas, cepat-cepat anak buah menjawab, “Cadangnya mahu ambil apa-apa berkaitan ilustrasi,” gembira dia berkongsi rancangan masa depan.

Bapa saudara, pegawai tinggi kerajaan menjawab, “Boleh hidupkah dengan berus dan warna? Bukan senang mahu cari kerja itu. Sekarang ini ada empat sahaja bidang kritikal negara perlukan, bla.. bla… bla… pakcik dahulu belajar di Madagascar… bilion…” Mulalah dia beri nasihat mentol padam kepada anak saudara.

Kerusi sejuk jadi panas, habis kunyahan kuih terakhir, anak saudara pun minta izin beransur ke dapur, “Mahu ambil air,” katanya dan tak duduk di situ lagi. Akhirnya TV3 menang dengan tayangan malam raya, Thor. Dapat satu lagi penonton.

Sudah anak lima pun, anak saudara yang diberi pesanan berdasarkan pengalaman agung bapa saudara beberapa tahun lalu hanya akan pergi beraya rumah saudara jika pergi ramai-ramai.

“Tak mahulah pergi sendiri, nanti panjang ceramah berdasarkan kejayaan dia,” kata anak saudara yang sudah berjaya menjadi ilustrator. Dia teringatkan bapa saudara versi sepuluh tahun lalu.

Bapa saudara pula di rumah tunggu anak buah datang dengan fikiran, “Itulah, budak-budak ini dah besar, jenguk pun tak mahu.”

Bapa saudara, pegawai tinggi kerajaan, layari internet di telefon, kemudian ditunjukkan pada anak buah, “Ini antara tempat yang dicadangkan sambung belajar. Dalam Facebook, ada dua tiga nama ilustrator besar juga, cubalah ‘add friend’, untung-untung mereka ada kelas di rumah bolehlah pergi. Alang-alang mahu jadi ilustrator, biar mula kecil, berakhir besar!”

Habis kunyahan kuih terakhir, anak saudara pun minta izin beransur ke dapur, “Mahu ambil air,” kemudian dia datang semula, sambung bersembang.

Ada anak lima pun, anak saudara tak sabar-sabar mahu ke rumah bapa saudara, walaupun datang seorang diri. Mahu dengar lagi idea gila-gila bapa saudara.


Pesakit Sindir Banduan, Respon Pegawai Penjara Buat Doktor Ini Rasa Nak Tepuk Tangan

“Boleh panggil doktor sekarang, tak? Bodoh ke buat mesyuarat sekarang. Janji nak beri balik pagi ni. Nanti tak sempat aku nak pergi solat Jumaat.” kata seorang pakcik berkopiah kepada seorang jururawat di kaunter.

“Tunggu sekejap ya, pakcik. 15 minit lagi habislah,” balas jururawat itu.

Ketika itu, aku masih lagi seorang pelajar perubatan. Menjalani penempatan elektif di Hospital Kajang. Aku tak sertai CME itu sebab datang lewat hari berkenaan. Segan pula nak masuk setengah jalan. Takut disergah dengan soalan.

“Doktor, tolong periksa pesakit ni sekejap.” Terpinga-pinga aku dibuatnya. Tengah syok curi dengar drama pakcik yang nak balik tu, tiba-tiba ada orang sapa.

Apabila aku menoleh kelihatan seorang pegawai beruniform serba coklat memandangku sambil menuding jadi kepada seorang pesakit di katil yang tangan digari kepada rangka katil.

Di Hospital Kajang, pesakit bergari ditemani pegawai penjara adalah perkara biasa. Mana tak nya, Penjara Kajang berada tidak jauh daripada hospital itu. Jika tahanan penjara itu sakit, pasti di hantar ke Hospital Kajang untuk dapatkan rawatan.

Pesakit yang ditunjuk oleh pegawai itu nafasnya kencang. Dia duduk bersila sambil tangannya menopang di atas lutut. Persis seperti dukun yang sedang menurun. Sekali-sekala terbatuk.

Aku lakukan auskultasi pada paru-paru pesakit tersebut dan dapati bunyi pernafasannya teredam. Alamak, itu tanda tak baik! Maka, aku segera beritahu perkara itu kepada jururawat yang sedang melayan pakcik tadi.

Setelah menerima makluman daripada aku, jururawat itu segera meminta diri dan meninggalkan pakcik yang berang itu lantas mengambil bacaan tanda vital pesakit yang sesak nafas tadi.

BP 100/65 mmHg. PR 101 bpm. SPO₂ 80% under room air. RR 42 bpm.

Ringkasnya, bacaan tanda vitalnya sangat membimbangkan. Jadi, tanpa melengahkan masa, jururawat itu memanggil doktor di bilik seminar di mana sesi CME sedang berlangsung. Dua orang doktor bergegas keluar dari CME untuk memeriksa pesakit yang dimaksudkan.

“Doktor! Doktor!” teriak pakcik apabila terlihat doktor-doktor tersebut, namun teriakannya itu tidak diendahkan.

Pesakit sesak nafas itu diperiksa dan secara klinikal didapati berkemungkinan mengalami kebocoran plasma sehingga menyebabkan paru-parunya ditenggelami cecair plasma. Ini adalah salah satu komplikasi denggi yang amat digeruni oleh para doktor. Jika ia berlaku, bila-bila masa pesakit boleh meninggal dunia.

Setelah pesakit distabilkan dan sedang diuruskan untuk dihantar ke ICU untuk pemantauan rapi, pakcik yang tak sabar mahu pulang tu menyindir dengan suara yang keras.

“Boleh pula panggil doktor untuk tengok si banduan tu. Tadi aku suruh panggil doktor, kata tak boleh. Banduan yang tak bayar cukai tu lagi penting dari aku ke?” ujarnya.

Para doktor serta jururawat mendiamkan diri sahaja.

“Apa faedahnya selamatkan sampah masyarakat. Patutnya, biar mati je pun tak apa. Ini tidak, dia orang pula lagi diutamakan. Bodoh betul.” sambungnya lagi. Mungkin tak puashati kerana sindiran yang pertama tidak dilayan.

Mendengar sindiran itu, pegawai penjara tadi melangkah mendekati pakcik separuh abad itu, kemudian membongkok agar matanya bertentangan separas dengan pakcik yang sedang duduk bersandar di atas katil.

“Pakcik tahu tak? Syurga tu dipenuhi oleh pendosa-pendosa yang bertaubat. Manakala neraka pula dipenuhi oleh orang-orang alim yang munafik.” ujar pegawai tersebut, lantas beredar.

Epik. Rasa macam nak tepuk tangan atas respons yang diberi oleh pegawai penjara tu, namun aku bendung keinginan tersebut kerana tindakan itu sangat tak beretika.

Aku perasan ada beberapa orang pesakit senyum sinis. Seorang menekup mulut, mungkin menahan gelak.

Lumrah bagi kita untuk membenci seorang pendosa. Namun layakkah kita melayani mereka dengan buruk? Adakah kita pasti kita lebih baik daripada mereka?

Kamarul Ariffin Nor Sadan
Pendosa yang sedang cuba menjadi lebih baik


Abang Lori Dipuji Netizen Selepas Bunyikan Hon Hingga Pemandu Singapura Ditahan Polis

Sejak pembukaan semula sempadan Malaysia-Singapura pada awal bulan April lalu, banyak kenderaan keluar masuk dari kedua-dua belah negara dan pelbagai insiden berlaku sepanjang tempoh tersebut.

Baru-baru ini, seorang pemandu lori telah memuat naik rakaman video di mana dia telah ‘mengajar’ dua buah kereta berpendaftaran Singapura yang memotong barisan menggunakan lorong khas lori/bas.

♬ bunyi asal – #AhmadZarin# – #AhmadZarin#

Menurut @ahmadzarinsamad, dia segera membunyikan hon panjang untuk menarik perhatian polis trafik yang sedang bertugas di pondok kastam.

Kedua-dua pemandu Subaru dan Mazda tidak meneruskan perjalanan menggunakan lorong khas lori/bas, sebaliknya segera cuba memotong masuk semula ke dalam barisan yang sesak.

Tindakan pemandu lori itu telah menarik perhatian polis trafik, tidak sampai seminit seorang pihak berkuasa menaiki motosikal menghampiri tempat kejadian, lalu segera menahan kedua-dua kereta atas kesalahan yang mereka berdua buat.

Hantaran video TikTok itu telah meraih perhatian warganet yang lain. Mereka menyokong tindakan ‘Abang Lori’ itu dan memuji kecekapan polis trafik segera menahan kedua-dua pemandu yang bersalah itu.

Orang ramai juga meminta agar penguatkuasa memberikan denda yang sepatutnya sama seperti apabila rakyat Malaysia didenda apabila melakukan kesalahan semasa berada di negara mereka.

Kerajaan Malaysia mendapati terdapat lebih 108,757 saman masih belum dijelaskan oleh warga Singapura sejak tahun 2016 ke 2021.

108,757 Saman Belum Dijelaskan, Warga Singapura Bakal Dihalang Keluar Dari Malaysia

Kenderaan Nombor Plat Malaysia Cuba Lolos Pemeriksaan, Pemandu Positif Dadah Ditahan Imigresen Singapura

‘Sila Cakap Baik-Baik Dengan Orang Kaya, Kamu Tu Gadis Miskin’ – Wanita Hina Polis Bantuan Didenda RM9,300


Pemandu Teksi Ini Kuasai Bahasa Asing Dengan Berbual Bersama Setiap Pelanggan

Seorang pakcik yang bekerja memandu teksi di Indonesia berjaya menarik perhatian kami. Beliau berusaha untuk menguasai bahasa Inggeris dengan cara bertutur bersama setiap pelanggan yang menaiki teksinya dalam bahasa tersebut.

Walaupun buta huruf, usaha pakcik ini wajar diberikan pujian kerana beliau yakin ilmu ada dimana-mana dan dengan berkat usaha tiada apa yang mustahil. Kami doakan agar beliau berjaya bertutur dalam bahasa ini dengan lancar tidak lama lagi.

LIKE dan FOLLOW Vocket di Facebook serta Instagram


Kisah Menyentuh Hati Pakcik Tua Sanggup Asingkan Diri Demi Menjaga Akidahnya

Nota Editor : Kisah benar ini asalnya telah dikongsikan di fb wall Ustaz Ahmad Farkhan. Kami kongsikan semula di sini dengan harapan ia turut memberi inspirasi buat anda dalam menempuh dunia yang penuh dengan pancaroba dan dugaan ini.

Mendapat pesanan Mesej dari Kekanda Taiko Ali Russia yg sedang berdakwah di Bumi Timor Leste.

Salam kasih umat dari lereng lereng Gunung Timor Leste. Alhamdulillah. Selawat dan salam keatas junjungan Nabi saw dan Sahabah Ra atas pengorbanan mereka sehingga kita mendapat nikmat iman dan Islam. Alhamdulillah kami sekarang berangkat ke sektor seterusny. Nama Daerahnya Vequeque. Daerah yang bergunung-ganang dan lebih mencabar serta lebih mujahadah. Perjalanan kami akan menempuhi lereng lereng dan curam yang lebih dalam.

Semalam kami di kejutkan oleh satu peristiwa yang menyebabkan seluruh ahli jemaah menangis.

Kami di bawa oleh Ustaz Ibrahim penangung jawab Daerah Baucau yang baru pulang dari mengerjakan Umrah. Kami dibawa ke satu kawasan pergunungan bernama Brema. Perjalanan kami menggunakan pickup 4×4 dgn menyusuri lereng gunung pinggiran pantai kemudian berjalan kaki sejauh 3 km menuruni denai, melintasi sawah padi, membelah belantara dan akhirnya mendaki gunung lalu sampai ke kawasan tersebut.

Diatas gunung Brema itu terdapat seorang insan yang Allah pelihara iman dan kalimahnya berusia hampir 100 tahun.

Namanya Pak Abu Bakar asal beragama Pagan dan anak Pribumi. Beliau memeluk Islam pada tahun 1975 dan hampir seluruh kampungnya sekitar 500 orang juga memeluk Islam.

Tetapi oleh kerana faktor sekitar seorang demi seorang telah meninggalkan Islam serta murtad dan akhirnya tinggal lah beliau berdua bersama sahabat baiknya Pak Kasim yang masih Islam dan pertahankan kalimah.

Hampir lebih 30 tahun berliau berdiri teguh dengan fikir yang kuat keatas Islam dan kerisauan keatas saudara mara serta penduduk kampung yang murtad.

Daie usia muda sehingga lah beliau tua. Beliau azan dan solat sorang diri. Kekadang berdua sehinggalah sekarang.

Ketika kami sampai beliau agak terperanjat dan kelihatan terketar ketar menangis kegembiraan atas kunjungan kami.

Kami berpelukan sambil berlinangan airmata dan pelukannya seolah olah tidak mahu melepaskan kami.

Kami sampai sebelum Zohor dan habiskan masa bersama solat zohor dan asar bersama sama.

Satu peristiwa yang kami dapat belajar dari seorang lelaki tua yang tidak punya apa-apa, rumahnya dari buluh dan beratapkan nipah dan berjalan kaki untuk mengambil wuduk hampir setengah kilometer di sumur yang jauh di lereng curam.

Apa yang kami belajar kami melihat beliau bersiap siap untuk solat bersama kami tetapi kemudianya beliau berkata. “Tunggu sekejap, saya jangkau dulu kawan saya. Jangkau bermaksud khususi atau usuli. Beliau telah keluar dari Musalla dan berjalan hampir setengah kilometer lagi untuk usuli kawannya untuk di bawa bersolat Jemaah di Musalla.

Allahu. Kami makan tengahari bersama. Nasi putih berlauk kan cili apai dan Maggi yang kami bawa. Kata Pak Abu Bakar puluhan tahun beliau cuma makan nasi dan pucuk kayu kadangkala ikan kerana tiada apa yang halal yang dapat di makan kerana orang orang kampung keseluruhaannya memelihara babi dan anjing.

Kami berbual dan ternyata beliau berbicara soal iman dan amal setiap masa dengan suara yang terketar ketar.

Selepas Asar kami bersiap untuk pulang ke Masjid Baucau. Ternyata beliau sekali lagi memeluk kami seolah-olah tidak mahu melepaskan dan perkataan yang menyayat hati kami ialah bila beliau berkata. “Kapan lagi kamu semua akan mengunjungi saya. Mungkin bila kamu datang lagi bapak sudah tidak ada…” Beliau menanggis dan mengalirkan air mata dan kami juga.

Allahu. Kalimah tersembunyi di lereng Timor Leste. Katanya lagi. “Di mana lagi orang orang Islam yang selalu mengunjungi saya dan mereka disini hanya lah orang orang dakwah seperti kamu. Di mana manusia Islam yang lain.”

Semuga Allah matikan beliau dengan kalimah iman. Kalimah-kalimah tersembunyi di lereng-lereng gunung Timor Leste.

Ali Russia
Baucau Sektor Timor
Timor Leste

LIKE dan FOLLOW Vocket di Facebook serta Instagram


Oh, Inilah Bagaimana Rupanya Perbezaan Pakej Haji Premium Dan VIP

Kita selalu melihat gambar-gambar atau liputan haji untuk jemaah-jemaah yang datang dengan pakej muasasah. Sejujurnya, terdapat banyak pakej yang disediakan pada musim haji.

Terpulang kepada empunya diri mahu memilih pakej yang mana sesuai dengan kemampuan dan rezeki masing-masing.

Perjalanan ibadah haji ini kadangkala bukan atas dasar kemampuan semata-mata. Maksud kemampuan di sini adalah dari segi kemampuan fizikal, kesihatan dan juga kemampuan dari segi keewangan.

Kadangkala, sudah kita aturkan semua dengan baik dan sempurna, tetapi ALLAH yang meletakkan bagaimana perjalanan haji kita nanti mengikut rezeki masing-masing.

Walaupun datang dengan pakej yang mahal, ada yang terpaksa menempuh ujian yang tidak terjangkau kesukarannya.

Begitu juga yang datang dalam apa-apa cara sekalipun, ada yang datang tanpa pakej yang mahal mahupun tiada pakej langsung tetapi perjalanan hajinya mudah tanpa ujian yang berat.

MasyaAllah TabarakaAllah.. beruntung bukan?

Sebenarnya, hari ini saya nak ceritakan tentang dua orang hebat yang sedang mencipta nama dan tempat tersendiri di kota Makkah al Mukarramah.

Terkenal dengan pasangan suami isteri yang saling membantu dan sentiasa bersama di dalam apa sahaja kesenangan mahupun kesukaran yang mereka lalui, pasangan Hj Zahiri Maulud dan Hjh Ruzainun yang saya fikir terlalu layak untuk dijadikan idola dan inspirasi ini berjaya menempatkan diri sebagai pakar perunding dalam beberapa cabang pengurusan perniagaan di Makkah.

Salah satu daripadanya adalah penglibatan mereka dalam Syarikat Nozoly Limited. Ianya merupakan penyediaan khemah serta perkhidmatan bertaraf premium/VIP di Arafah dan Mina sepanjang musim haji.

Pakej haji premium yang bertempat di maktab 112 ini menyediakan kelengkapan dan servis untuk jemaah haji bukan sahaja dari Malaysia tetapi dari negara Asia Tenggara yang lain seperti Indonesia, Brunei, Singapura dan juga China.

Yang pastinya, pakej haji ini menyediakan penempatan yang sangat-sangat selesa untuk tetamu-tetamu ALLAH yang menggunakan khidmat mereka. MasyaAllah TabarakAllah..

Mari lihat gambar-gambar kawasan khemah tersebut yang pastinya mampu membuatkan hati riang melihatkan rezeki keselesaan yang dimiliki mereka.

Saya yang sudah 3 kali haji secara sendiri tanpa mengambil sebarang pakej ini pastinya akan terlalu menghargai dan bersyukur jika berpeluang untuk mengerjakan haji yang sangat-sangat selesa begini. Lebih-lebih lagi kalau kita sudah tidak berkemampuan dari segi fizikal, pakej haji sebegini lebih sesuai dan memudahkan dengan izinNya.

Jom kita tengok khemah di Arafah dulu, tempat untuk berwukuf.

Pastinya pakej sebegini menjanjikan tandas yang selesa. Dan paling penting tidak perlu berebut dan menunggu lama jika ingin menggunakan tandas. Amat menyenangkan hati dapat bonus tandas yang bersih. Memang bahagia hendak beribadat.

Lengkap dengan tuala dan selimut. Tak perlu susah-susah nak bawa.

Sedang berdoa menunggu matahari terbenam menandakan waktu berwukuf hampir berakhir.

Gambar seterusnya pula adalah khemah-khemah di Mina.

Untuk pengetahuan semua, di Mina terdapat banyak khemah yang jauhnya ke Jamrat (tempat melontar) mengikut harga pakej yang kita ambil. Biasanya semakin mahal, semakin dekatlah perjalanan untuk melontar.

Jarak yang dilalui oleh tetamu-tetamu Allah yang mengambil pakej premium ini adalah hanya lebih kurang 100m dari eskalator untuk ke Jamrat (tempat melontar). MasyaAllah dah dekat sangat tu. Biasanya perjalanan saya hampir 10km pergi dan balik!

Sungguh bertuah kepada sesiapa yang berpeluang untuk mengerjakan haji melalui pakej-pakej sebegini. Namun seperti yang telah saya nyatakan tadi, lain orang lain pendapat dan rezekinya.

Ada yang sangat berkemampuan namun lebih suka membuat haji yang sukar dan lebih mencabar perjalanannya, namun ada juga yang berpendapat untuk mengutamakan keselesaan dalam beribadat.

Semuanya terletak kepada pendapat dan cara masing-masing. Saling menghormati dan bersyukur dengan rezeki.

InsyaAllah perjalanan haji walau dalam pakej mana sekalipun kita berada akan menjadi mudah dan yang paling penting objektif utama untuk mendapat haji yang mabrur tercapai. InsyaAllah.. Amin…

Akhir sekali, inilah wajah Tuan Haji Zahiri dan Puan Hajah Ruzainun. Mereka sudah mempunyai tempat sendiri di tanahair apabila sudah berjaya dengan beberapa perniagaan yang dijalankan.

Namun, atas kecintaan kepada tanah barakah mereka berhijrah dan berusaha keras untuk mencipta nama di bumi barakah Makkah al Mukarramah pula.

Saya doakan semoga mereka berjaya dalam apa juga yang diusahakan. Amin. Teruskan memberikan inspirasi kepada orang lain ya!

Semoga dipermudahkan perjalanan memberikan perkhidmatan terbaik untuk jemaah haji pada tahun ini. Amin. Berkhidmat dan juga boleh sama-sama beribadat!

Saya pasti ramai yang mengimpikan peluang sebegini.


Bayar RM12,000 Untuk Pakej Perkahwinan, Wanita Ini Sedar Ditipu Sehari Sebelum Majlis

Sudah menjadi lumrah setiap individu atau keluarga pastinya mahukan majlis perkahwinan berjalan dengan lancar. Malah, sudah menjadi kebiasaan pada ketika ini di mana orang ramai lebih selesa mengambil pakej katering dalam memudahkan majlis.

Dalam pada itu malang tidak berbau. Masih terdapat lagi penawar pakej katering yang tergamak menipu keluarga pengantin selepas mengambil wang daripada pelanggan. Menerusi perkongsian TikTok @leenora.co, beliau mendedahkan keluarganya baru sahaja ditipu oleh sebuah pakej katering S&S Catering.

Kesian nyer baru nak balik relex2 pakage ambik full last skli apa pon tak ada 🥲 ujian satu family tak tido kena cari semua untuk teruskan majlis hari ini #viral #pengantinditipu

♬ original sound – LEENORA by lynnahmad – LEENORA by lynnahmad

Menerusi perkongsian, difahamkan pakej katering ini mengenakan bayaran sebanyak RM12,000 yang menawarkan makanan, khemah dan juga pelamin.

Dalam pada itu, lain ceritanya apabila S&S Catering ini dimaklumkan hilang pada saat-saat akhir hari perkahwinan berlangsung sekaligus membuatkan para pelanggan gagal menghubungi mereka.

Sedar telah ditipu pihak S&S Catering, keluarga ini dimaklumkan telah merayu kepada pihak lain yang menjalankan kenduri hari sebelumnya untuk meminjam khemah serta memasang sendiri khemah di rumah mereka bagi menjayakan kenduri tersebut.

Bukan itu sahaja, mereka juga terpaksa merayu kepada pihak yang menawarkan servis pemasangan pelamin yang lain dalam usaha menyerikan majlis. Situasi yang berlaku sekaligus telah mendapat perhatian pihak netizen yang mahukan informasi lanjut mengenai pihak S&S Catering ini. Berikut merupakan respon netizen terhadap isu ini.

Menerusi perkongsian netizen, pihak yang menawarkan khidmat katering tidak amanah ini adalah S&S Catering yang bertempat di Gurun, Kedah. Malah, perkongsian netizen ini turut diakui oleh Lee Nora selaku individu yang memuat naik video ini. Lee Nora turut memaklumkan beliau tersilap dalam meletakkan nama sebenar katering ini.

Tidak mahu pihak lain teraniaya, Lee Nora menerusi video TikTok yang lain turut hadir ke balai polis bagi membuat laporan polis. Alangkah terkejutnya apabila mendapati terdapat lima lagi pelanggan turut mengalami nasib yang sama. Beliau juga turut menasihati orang ramai agar tidak berurusan dengan S&S Catering.

Replying to @user2519792435948 mana2 buat majlis catering jangan la ambik terlalu bnyak sampai terinaya pengantin..duit mintak full paymnet makanan je sampai lain semua tak ada 🥹makanan pon sbb paksa kat balai polis

Wanita ini turut mendedahkan nama dan gambar pemilik S&S Catering selepas mendapat saranan daripada netizen yang mahukan lebih banyak informasi mengenai syarikat pakej katering ini.

Replying to @𝓒𝓲𝓴𝓑𝓲𝓻𝓾🦋 video tadi TikTok dah Padam , yang terkena jugak Comment kat sini

Sehubungan dengan itu, orang ramai dinasihatkan agar lebih berhati-hati serta membuat siasatan terlebih dahulu sama ada semakan bersama orang yang pernah mengambil pakej katering tersebut atau menerusi laman Google sebelum memilih pakej katering khususnya bagi majlis perkahwinan bagi memastikan situasi yang sama tidak berulang.


Pakej Perpaduan Prabayar Berharga RM30 Sedia Ditawarkan Mulai 28 Februari Ini

Pakej Perpaduan Prabayar merupakan salah satu inisiatif kerajaan dalam menawarkan pelan internet yang lebih murah buat golongan B40. Setelah diumumkan pada minggu lalu, kini syarikat pengendali telekomunikasi umumkan bakal perkenalkan pelan ini mulai 28 Februari ini.

Kesemua syarikat pengendali telekomunikasi di Malaysia telah menyatakan tawaran pakej ini akan ditawarkan untuk dilanggan sehingga 31 Disember 2023 kelak.

Menerusi Pakej Perpaduan, penyedia telekomunikasi akan menawarkan pelan dengan kelajuan sekurang-kurangnya 3Mbps bersama kuota data 30GB pada harga RM30 dan boleh digunakan selama enam bulan. Secara kiraan kasarnya, anda hanya membelanjakan sekitar RM5 sebulan untuk penggunaan pelan ini.

Sesiapa yang berminat untuk melanggan pelan ini, bolehlah rujuk laman telco masing-masing bermula 28 Februari ini. Di samping pakej prabayar, kerajaan juga telah mengumumkan Pakej Perpaduan Jalur Lebar Tetap yang turut memberikan internet berkelajuan tinggi pada harga serendah RM69 sahaja.


Pakej Streamyx 8Mbps Sudah Mula Diturunkan Kepada RM89 Sebulan

Berita baik buat pengguna Streamyx dimana anda bakalberjimat menerusi pakej terbaru Streamyx 8Mbps yang ditawarkan dengan harga serendah RM89 sebulan.

Lebih menarik, khas buat pengguna sedia ada, anda berpeluang menikmati pakej yang sama dengan harga yang lebih rendah iaitu RM69 sebulan. Walau bagaimanapun, pakej terbaru yang ditawarkan terhad buat pengguna perumahan setakat ini.

Selain itu, pihak TM turut mengumumkan penggunaan teknologi GigaWire bagi menyelesaikan masalah capaian rangkaian pengguna di Malaysia.

Menerusi pengumuman yang dibuat, pastinya para pengguna berpeluang jimat dengan lebih berganda setelah didapati masih terdapat pengguna yang perlu membayar RM110 sebulan untuk pakej 1Mbps sebelum ini.


Altenatif Terbaru TM Buat Anda Yang Mahukan Internet Laju Tanpa ‘Unifi’

Berita baik buat anda yang masih menggunakan pakej Streamyx mahupun berada di kawasan yang tidak menyokong pakej Unifi. Dikhabarkan Telekom Malaysia bakal memperkenalkan sebuah pakej terbaru dimana membolehkan pengguna mendapatkan akses internet sehingga 10Mbps.

Pakej yang bakal diumumkan ini sekaligus bakal menjadi pakej terpantas pengguna Streamyx boleh dapatkan berbanding pakej sebelum ini yang ditawarkan dengan capaian internet setakat 8Mbps sahaja.

Meskipun dinamakan sebagai sebagai Unifi Lite, pakej ini sebenarnya masih lagi menggunakan VDSL dan tembaga sepertimana pakej internet Streamyx namun ditawarkan dengan kelajuan yang sedikit tinggi iaitu 10Mbps. Tertinggi anda boleh dapatkan melalui pakej terbaru TM tanpa memerlukan fibre optic.

Setakat ini Telekom Malaysia masih belum umumkan sebarang harga mengenai pakej Unifi Lite 10Mbps yang bakal diperkenalkan ini. Kemungkinan harga sekitar RM170 termasuk pakej HyppTV Lite antara yang anda boleh jangkakan daripada TM memandangkan pakej Streamyx 8Mbps ditawarkan pada harga RM160. Berikut antara modem yang bakal digunakan TM sempena Unifi Lite.

Berdasarkan sumber, pakej Unifi Lite bakal mula ditawarkan bermula akhir bulan ini iaitu April 2017 dan bakal diumumkan Telekom Malaysia tidak lama lagi. Adakah anda antara yang berminat untuk beralih ke pakej terbaru TM ini?


‘Paksa Krew TV Makan Belacan Mentah’- Netizen Terhibur Lihat Gelagat Maryam Dalam Program Puncline DAC

Siapa yang tidak mengenali Maryam dan Ryzal yang hadir dengan saluran YouTube terkenal, DurianKimchi. Terbaharu, Maryam dan Ryzal telah dijemput menjadi tetamu di program Punchline DAC.

Kehadiran Maryam berjaya membuat Datuk AC Mizal sebagai hos dan juga PS Mansur tidak berhenti gelak. Ketika bermain permainan teka hidangan makanan tradisional Malaysia, Maryam banyak tersasul dan menyuapkan krew program tersebut dengan belacan disebabkan ‘geram’ tidak dihidangkan bersama nasi.

Lantaran itu, rata-rata netizen terhibur dengan gelagat Maryam dan juga Ryzal dalam rancangan tersebut. Mana tidaknya, teletah Maryam yang bersahaja mencuba pelbagai makanan seperti budu, belacan dan lain-lain berjaya membuatkan penonton tergelak.

Bukan itu sahaja, para netizen juga mengatakan Maryam boleh masuk ke program Maharaja Lawak disebabkan dirinya yang berjaya membuat lawak secara spontan. Malah, rata-rata netizen turut berasa kasihan kepada krew yang terpaksa makan belacan.

Adakah anda sudah menonton program Punchline DAC ini? Adakah anda rasa kelakar atau sebaliknya?

Sementara itu, kami kongsikan beberapa artikel yang menarik di The Vocket pada pautan di bawah ini.

Sudah Habis Hujah, Janna Nick Label Netizen ‘Loser’ Selepas Bertikam Lidah Soal Filem Di Twitter

Tonton Trailer Space Sweepers, Filem Korea Dengan Konsep Angkasa Lepas Mirip Star Wars


PAL-V Bakal Lancar Kereta Terbang Pertama Pada 2019

Akhirnya impian ingin melihat kereta terbang pada tahun 2020 akan tercapai kerana syarikat PAL-V bakal menunaikan impian anda. PAL-V telah melancarkan sampel pengeluaran akhir sebuah kereta terbang di pameran Geneva Motor Show. Syarikat ini juga sedang telah membuka pra tempahan dan bakal membuat mpenghantaran pada tahun 2019 setelah lulus semua pensijilan keselamatan.

Kereta ini bakal mempunyai kelajuan 160km/h di jalan raya dan 180km/h di udara, dengan ketinggian maksimum 11,000 kaki dan jarak udara dianggarkan sekitar 483 Km. CNBC melaporkan penukaran dari mode jalanan ke udara memerlukan kaedah manual. Syarikat ini menjanjikan proses ini dapat dilakukan dalam kurang dari 10 minit.

Model pertama edisi terhad ini dijual dengan harga $621,500 (RM 2.4juta) dengan hanya 90 unit yang sedia untuk dibeli. Harga ini termasuk pelajaran terbang dan bayaran muka yang tidak dapat dikembalikan kepada pelanggan. Jika anda berminat anda boleh menbuat pra tempahan laman web mereka PAL-V’s mungkin anda akan menjadi orang pertama rakyat Malaysia memiliki kereta terbang ini.


Palestin Lenyap Daripada Apple Dan Google Maps?

Umum tahu negara Palestin merupakan negara yang merdeka walau bagaimanapun tanah mereka telah dirampas oleh negara Israel. Kedudukan negara Palestin juga turut diiktiraf oleh Persatuan Bangsa-Bangsa Bersatu (PBB) dan 136 anggotanya namun tidak bagi Amerika Syarikat yang menjadi pengkalan bagi Apple dan Google.

Menerusi penelitian netizen pada aplikasi Google Maps, Palestin didapati lenyap sepenuhnya daripada peta Google Maps. Apa yang lebih menimbulkan kemarahan netizen adalah negara ini telah digantikan oleh Israel. Nama Palestin tidak lagi terlihat sebaliknya serpihan daripada negara ini telah digantikan dengan Jerusalem yang merujuk kepada Baitulmaqdis dan Gaza.

Berdasarkan isu yang berlaku, para netizen telah mendesak Google untuk meletakkan nama Palestin semula pada Google Maps. Isu yang berlarutan ini nampaknya pernah dijawab pihak Google dimana syarikat ini mengatakan nama Palestin sememangnya tidak pernah tertera dalam Google Maps.

Apa yang lebih menimbulkan api kemarahan netizen adalah ‘penghapusan’ nama Palestin pada Google Maps ini mula dikesan selepas Presiden Israel, Benjamin Netanyahu berjanji untuk merampas beberapa wilayah di negara tersebut.

Difahamkan selain Google Maps, Apple Maps turut mengikut jejak langkah yang sama dengan tidak menyertakan nama Palestin pada peta keluaran mereka.

Airbnb dilaporkan antara firma dari Amerika Syarikat yang tidak menyokong penjajahan Israel ke atas Airbnb. Turut dikongsikan, bagaimana lelaki ini berjaya menipu google maps dengan menghasilkan ‘traffic jam’ palsu.

Airbnb Antara Firma Dari Amerika Yang Menyokong Penjajahan Israel Ke Atas Palestin

Lelaki Ini Berjaya Menipu Google Maps Dengan Menghasilkan ‘Traffic Jam’ Palsu